Карта эгаларининг маъсулияти Uzcard\nКарта эгаларининг маъсулияти\nЯгона умумреспублика процессинг маркази барча карта эгаларини янада ҳушёр ва маъсулиятли бўлишга чақиради.\nШу кунларда Telegram мессенджери орқали ноқонуний пул йиғимлар ташкиллаштирилган гуруҳ аъзоларининг навбатдаги ҳаракатлари Марказимиз кузатилиб, бартараф қилинмоқда. Аниқроғи, мессенджерда футбол буйича Жахон Чемпионати 2018 уйини учун пул таклиф қилиш бўйича гуруҳ ташкиллаштирилиб, унинг иштирокчилари ўйиндан олдин, “картадан картага пул ўтказиш” хизмати орқали маблағ кўчирилишига чақирилган. ЯУПМ мутахассислари томонидан ноқонуний ҳаракатларни бартараф килиш буйича чоралар кўрилгунча, ушбу эълонга ишонган карта эгалари маълум пул миқдорида пул ўтказишга улгуришгани қайд этилди.\nЎзбекистон Республикасининг Жиноят кодексининг “Қимор ва таваккалчиликка асосланган бошқа ўйинларни ташкил этиш ҳамда ўтказиш” номли 278 моддасига биноан ноқонуний қимор ўйинларини ташкиллаштириш ҳамда уларни ўтказиш билан шуғулланган қонунбузарларга нисбатан етти йилгача қамоқ жазоси белгиланади.\nЮқоридаги омилларни инобатга олган ҳолда, Ягона умумреспублика процессинг маркази барча карта эгаларидан қонунчиликда белгиланган меъёрларга ҳилоф фаолият олиб бораётган ҳаракатларда қатнашмасликка чақиради. Ноқонуний ўйинларда иштирок этиш юзасидан барча масъулият унда иштирок этган карта эгасининг зиммасига юклатилади.


Озарбайжонда вулқон отилди\nОзарбайжоннинг Шамахин туманида балчиқли вулқон отилиши ҳодисаси рўй берди.\nЎзбекистонда биринчи маротаба Халқаро армия ўйинлари ўтказилиши тасдиқланди\n“Халқаро армия ўйинлари — 2019” илк бора Ўзбекистонда ўтказилиши ҳақида хабар бергандик.\nОзарбайжонликлар аҳолига кўрсатилаётган хизматларга қандай баҳо берди?\nЎзбекистонга ташриф буюрган Озарбайжон делегацияси ташрифи давомида Бухоро шаҳар Давлат хизматлари маркази мисолида Ўзбекистонда йўлга қўйилган давлат хизматлари жараёнлари билан танишди.\nБизнес юритиш учун энг яхши давлатлар эълон қилинди. Ўзбекистон ҳатто юзталикка киритилмаган\nForbes журнали бугунги кунда бизнес юритиш учун энг яхши мамлакатлар рўйхатини эълон қилди.


Сингапур ўз аҳолисига пул тарқатмоқда ва бу биринчи марта эмас\nLifestyle 19:39 / 22.12.2019 30999\nАжойиб шаҳар-давлат Сингапур Осиё жануби-шарқидаги оролда жойлашган ва бутун дунёни нафақат ўзининг диққатга сазовор жойлари, балки давлат бошқарувининг ёрқин намунаси билан ҳам ҳайратлантириб келмоқда. Сингапурликлар ўз мамлакати билан жуда фахрланишади, ахир улар ҳақиқий иқтисодий мўъжизани амалга ошира олдилар — учинчи дунё мамлакатлари рўйхатидан энг илғорлар қаторига устомонлик билан ўтишди. Шундай қилиб, Сингапурнинг сўнгги 30 йилдаги иқтисодий муваффақиятлари кўплаб, ҳаттоки энг ривожланган давлатларни ҳам ортда қолдирди. Юқори нархли жарималар ва қаттиққўл қонунлар митти мамлакат аҳолисини чўчитмайди. Айнан жиноятчиларга нисбатан қўлланадиган бундай шафқатсиз жазолар эвазига у ерда тунда ҳам бехавотир сайр қилиш мумкин.\nШаҳар-давлат ҳукумати коррупция устидан батамом ғалаба қозонган ва бу иқтисодиётдаги кескин кўтарилишнинг асосий сабабларидан бири бўлган. Эндиликда Сингапур етакчи молиявий марказлар орасида тўртинчи ўринни банд қилган ва ялпи ички маҳсулот кўрсаткичларига кўра дунё етакчилари бешлигига киради.\nБюджетда керагидан ортиқ маблағ йиғилиши туфайли Сингапур Молия вазирлиги ортиқча пулни оддий фуқароларга тақсимлашни жорий этган. Сингапурнинг бу ўзига хослиги ақлга сиғмас ҳодиса бўлиб кўринади. Бироқ бу факт, ҳар йили ортиқча пул қолдиқлари аҳолининг балоғатга етган вакиллари ўртасида уларнинг йиллик даромадларидан келиб чиқиб тақсимлаб келинмоқда. Мисол учун, 100 минг Сингапур доллари миқдорида даромад даражасидаги фуқарога йилига 100 доллар, 30 мингдан камроқ ишлаб топувчига эса 300 доллар пул ажратилади. 2017 йилда сингапурликларга ҳукумат томонидан деярли 7,3 миллиард доллар совға қилинган, 2018 йилда эса — 511 миллион доллар. Ҳукумат шу тарзда мамлакат ривожланишидаги ютуқли натижаларни баҳам кўришади. Бу пулларга муҳтож бўлмаганларга пулни бошқаларга ҳадя қилиш тавсия қилинади.\nШу қадар сахий тўловга қарамай, Сингапурда давлат хизматчилари учун қизиқарли бонус тизими ҳам амал қилади. Бу ерда давлат хизматчиларининг маоши жуда паст, шунинг учун давлат қўшимча маош ва мукофот пуллари ажратади. Кам даромад топувчи одамлар даромад солиқларидан бутунлай озод қилинган.\n11:00 / 22.05.2020 73325


Ўзбекистон: Конституция ўзгаради, президент ваколати чекланади - BBC O'zbek\nЎзбекистон: Конституция ўзгаради, президент ваколати чекланади\nImage caption Собиқ Иттифоқда энг узоқ муддат амалидан тушмай келаётган икки президент - Ислом Каримов ва Нурсултон Назарбоев қолишди\nЎзбекистон Олий Мажлиси ҳозир қатор юқори мартабали раҳбарлар ва идоралар ваколатларига ўзгартириш киритишни кўзда тутувчи қонун лойиҳасини кўриб чиқмоқда.\nХусусан, Президент, Олий Мажлис, Вазирлар Маҳкамаси ва вилоят ҳокимлари ваколатлари конституицон ўзгаришларга юз тутиши мумкин.\nКузатувчиларга кўра, янги қонуний ўзгаришлар Ўзбекистон президенти ваколатларини чеклаб, уни ижро ва қонун чиқарувчи органларга беришни кўзда тутади.\nАйни қадамлар эса мамлакатдаги президентлик сайловига бир йил вақт қолганда қўйилмоқда.\nҲозир Олий Мажлис Қонунчилик палатаси Ўзбекистон конституцияси айрим моддаларига ўзгартириш ва қўшимчалар киритиш тўғрисидаги қонунни муҳокама қилмоқда.\nЎзгаришлар, асосан, бошқарув идораларига тааллуқли.\n"Халқ Сўзи" газетасининг ёзишича, ушбу ўзгаришлар жараёнида Ўзбекистон президенти ваколатларининг бир қисмини Бош вазирга ўтказиш назарда тутилган.\nБироқ президентнинг айнан қандай ваколатлари чекланиши кўзда тутилаётгани ҳақида ҳеч қандай маълумот берилмаган.\n"Сўнгги ўн тўрт йил давомида Ўзбекистонда президент ваколатлари торайиб, улар Бош вазир ва Вазирлар Маҳкамасига оширилаётгани кузатилади" - дейди Оврўпода истиқомат қилаётган ўзбекистонлик сиёсатшунос Камолиддин Раббимов.\nImage caption Ислом Каримов дунёдаги энг шафқатсиз ва яккаҳоким раҳбарлардан саналади. Ғарбда Ислом Каримов расми ва номи билан "Диктатор" деган чипслар ҳам ишлаб чиқилади\nДарҳақиқат, бир вақтлар Вазирлар Маҳкамаси раиси ҳам президент эди. Энди эса хўжалик ҳамда иқтисодий масъулиятларнинг айримлари Бош вазир зиммасига ўтган.\nКамолиддин Раббимовга кўра, энди Ўзбекистондаги ижтимоий ва иқтисодий вазият устидан масъулият ҳам кўпроқ Бош вазир ваколатига ўтиши мумкин.\nБироқ таҳлилчиларга кўра, барибир, президент бошқаруви, Ўзбекистон шароитида эса якка ҳокимлиги сақланиб қолиш эҳтимоллари катта.\n"Президент Каримов 1990-йиллари давлатдаги барча бошқарув амалларини ўз масъулиятига киритганди" - дейди Камолиддин Раббимов - "Лекин бу ҳолат унинг номи, обрўси ва имкониятларига фақатгина салбий таъсир қилди".\n"Энди Ислом Каримов мавжуд вазият устидан назоратни тўлалигича сақлаб қолган ҳолда , айрим ваколатларни имкон қадар бошқаларга бўлиб бермоқчи".\nЎзбекистон Конституциясига ўзгартиришлар киритилиши матбуотда эълон қилинган. Лекин бу ўзгаришлар айнан нималардан иборат бўлиши номаълум қолмоқда.\nШу асно, ушбу ўзгаришлар кўлами ва улардан кўзланган мақсад нима бўлиши мумкин, деган масалада аниқ хулоса чиқариш қийин бўлиб қолмоқда.\nШунингдек, кутилаётган қонуний янгиланишлар 2015 йилги президентлик сайловига неқадар алоқадорлиги ҳам мавҳум.\nБироқ Ислом Каримов Ўзбекистон конституциясига ўзгартиришлар киритиш йўли билан ҳар вақт ўз президентлик муддатларини чўзиб келади.\nИслом Каримов раҳбарларни лаганбардорлардан огоҳлантирди


Ходжаева: Ўзбекистон аёллари - бу улкан кучдир\n04:44 26 Апрел 2019\n17:32 07.11.2018 Ҳавола олиш\nДемократия ва инсон ҳуқуқлари институти БМТ тасвиялари асосида Ўзбекистонда аёлларни қўллаб-қувватлаш бўйича вақтинчалик чораларни татбиқ этади.\nТОШКЕНТ, 7 ноя — Sputnik. Демократия ва инсон ҳуқуқлари институти раҳбари Сайёра Ходжаева давлат органларида аёллар сонини кўпайтириш бўйича вақтинчалик махсус чораларини татбиқ этилишини маълум қилди. Бу ҳақда Sputnik мухбири хабар қилди.\nНорбоева сиёсат ва аёллар, зўравонликка қарши қонун ҳамда ўзгараётган никоҳ ёши ҳақида\nХоджаеванинг сўзларига кўра, бу соҳада ижобий ўзгаришлар 2000 йил ўрталарида бошланди. Бироқ бугунги кунда ҳукумат органларида аёллар сони талабга жавоб бермайди.\n“Бизда парламентда аёллар сони 22-24 % ташкил қилган вақт бўлган. Олдинги 6-7 % билан таққослаганда бу тараққиёт, бироқ бугунги кунда биз яна камайиш тенденциясини кузатиб турибмиз. Бизда ҳали-хануз биронта хоким-аёл, элчи бўлгани йўқ, вазирликларда ҳам аёллар жуда кам. Ҳаттоки, олийгоҳ ректорлари орасида улар йўқ. Айниқса, педагогик соҳада жуда фойдали бўлиши мумкин эди”, - деди Сайёра Ходжаева.\nШунинг учун Сайёра Ходжаева Демократия ва инсон ҳуқуқлари институтидаги ҳамкасблари билан биргаликда Ўзбекистонда БМТ томонидан тасвия этилган аёлларни қўллаб-қувватлаш бўйича вақтинчалик чораларни татбиқ этмоқчи. Аслида бу ижро ва қонунчилик органларида аёллар учун ўринлар бўйича квоталар дегани.\nУнинг сўзларига кўра, аёллар билан ишларни тўғри ташкил қилишга эътибор қаратиш зарур.\n“Аёллар аёлларга овоз бермаслиги бу - нонсенс, сайловчиларнинг атиги 17 фоизи аёл-номзодларига овоз беради. Демак, одамларда ишонч йўқ. Биз бу йўналишда ишлаймиз”, - деб қўшимча қилди Ходжаева.\nАёлларнинг қийинчиликлари ҳақида гапирилганда, Ходжаева стериотиплар ва менталитет муҳим рол ўйнашинини таъкидлади.\n“Тажрибамдан келиб чиқиб айтишим мумкинки, эркаклар билан ишлаш қийин, улар маълум босим ўтказишади. Аёл бир нимага қодирлигини кўрсатиш ва исботлаш учун икки баравар кўпроқ ишлаши зарур. Кимдир, албатта, биринчи муваффақиятсизликдан сўнг таслим бўлади. Бироқ, яна ҳаракат қилиб, такомиллашиш керак”, - деди эксперт.\nЗўравонлик муаммосини олдини олиш: аёллар учун “ишонч телефони” ишга туширилди\nШу кунларда Тошкентда “Мамлакатнинг демократик янгиланиши ва модернизациясида аёлларнингўрни: Ўзбекистон тажрибаси ва халқаро амалиёт” мавзуида халқаро конференция бўлиб ўтмоқда.\nТадбир Ўзбекистон хотин-қизлар қўмитаси миллий ва хорижий шериклар билан ташкил қилинди.\nФорум ишида ушбу соҳадаги етакчи мутахассислар, ҳуқуқ ҳимоячилари ва турли жамоат институтлари раҳбарлари иштирок этмоқда.\nКонференция якунида Ўзбекистонда аёллар мақоми ва ролини кўтариш бўйича тавсиялар қабул қилинади.


АМНИСТИЯ АКТИ: ИНСОНПАРВАРЛИК, ИШОНЧ, ИМКОНИЯТ - Ўзбекистон овози газетаси\nАМНИСТИЯ АКТИ: ИНСОНПАРВАРЛИК, ИШОНЧ, ИМКОНИЯТ\nПрезидентимиз Ислом Каримов тақдимномасига мувофиқ Олий Мажлис Сенати томонидан 2013 йил 12 декабрда қабул қилинган «Ўзбекистон Республикаси Конституцияси қабул қилинганлигининг йигирма бир йиллиги муносабати билан амнистия тўғрисида»ги қарор давлатимизнинг инсонпарварлик ғояларига содиқлигининг яна бир намойиши бўлди.\nҲаёт мураккаб. Унинг пиллапояларида инсон билиб-билмай қоқилиши, адашиши мумкин. Жиноят учун эса жазо муқаррар. Ундан кўзланган мақсад тарбиядир. Хатосини тушуниб етган, тўғри йўлга киришни астойдил истаган кишини кечирмоқ, уни жамиятдан ажратмаган ҳолда тарбияламоқ ва оиласи бағрига қайтармоқ адолатли ва эзгу иш ҳисобланади. Навбатдаги амнистия акти ҳам бир неча минг маҳбуснинг муддатидан олдин озодликка чиқиши, шунингдек, кўпчилигининг жазоси енгиллаштирилишига имконият яратди.\nБир-бирининг қувончига шерик бўлиш, мусибатидан қайғуриш, адашиб, хато қадам қўйганларни тўғри йўлга солиш, ҳаётда ўз ўрнини топиб кетиши учун кўмаклашиш, кечиримлилик эзгу фазилатдир. Қарор ва унинг ижроси тимсолида инсон, унинг ҳаёти ва эркинлиги, шаъни ва бошқа дахлсиз ҳуқуқлари юртимизда олий қадрият эканлиги яна бир бор амалда исботини топаётир.\nКуни кеча Ўзбекистон Республикаси ИИВ Жазони ижро этиш бош бошқармаси тасарруфидаги 1-сон тергов ҳибсхонасида сенаторлар, депутатлар, ҳуқуқни муҳофаза қилувчи органлар, жамоатчилик вакиллари ва оммавий ахборот воситалари ходимлари иштирокида ўтказилган тадбир мазкур қарор ижросига бағишланди. Шу куни бир гуруҳ маҳкумлар амнистия актига кўра, озодликка чиқарилди.\n— Ҳозир мен ҳаяжонланганимдан, ич-ичимдан хурсандлигимдан нима дейишни ҳам билмай турибман, — дейди кўз-ёшини арта туриб янгийўллик Нуржамол Абдикаримова. — Президентимизнинг тақдимномасига кўра, амнистия эълон қилинганини газетада ўқиб, радиодан эшитиб, У кишининг биз кабиларга қанчалик даражада бағрикенглик, кечиримлилик қилганини сўз билан ифода эта олмайман. Аслида суд ҳукмига кўра, 3 йилга озодликдан маҳрум этилган эдим. Амнистия туфайли 3 ойда озодликка чиқдим. Ёшим 27 да. Мен тенги ва мендан анча кичкина қизларнинг бугунги кунда эришаётган, қўлга киритаётган ютуқларини радио орқали эшитиб ёки газеталарда ўқиб, уларнинг чиройли суратларини кўриб, ич-ичимдан эзилиб йиғлардим. Чунки, йўлдан адашдим. Мен ҳам шулар қатори ҳалол меҳнат қилиб, бирон ютуққа эришишим мумкин эди-ку, деган хаёл ҳеч тинчлик бермасди. Мен бу инсонпарварликдан тўғри хулоса чиқариб, ўзим орзу қилган касб эгаси бўламан...\nЖамолни ҳамкасблари яхши мутахассис, ўз ишининг устаси сифатида ҳурмат қилар, шунинг учун маоши ҳам бошқаларга қараганда кўпроқ эди. У ойлигини оиласига сарфлаш ўрнига танишлари билан кафе ёки ресторанда кунора кайфу сафо қилишга ишлатди. Саёқ юриш ҳеч қачон ҳеч кимга обрў келтирмаган... Суд ҳукми билан у 4 йилга озодликдан маҳрум қилинди.\n— Қилган ишимдан минг пушаймонман, — дейди Жамол Аминов. — Ичкилик таъсирида жиноятга қўл урдим... Мен тенгилар ота-онасининг ҳурматини жойига қўйиб, оиласи бағрида бахтли ҳаёт кечирмоқда. Ҳибсга олинганимда 4 ёшга тўлган қизим ва 6 ойлик ўғлим бор эди. Бу ерда ўтирганимга ҳам бир йилу бир ой бўлди. Аёлим ҳеч жойда ишламасди, улар қандай кун кечирди экан... (У кўз ёшини бекитиш учун ерга қаради). Бугун озодликка чиқдим, Президентимизнинг кўрсатган ғамхўрлигидан жуда миннатдорман. Қонунсиз ишга иккинчи бор қўл урмайман.\nЧирчиқ шаҳрида яшовчи Жасур Иноқов ўзганинг мулкини ўғирлагани учун суд ҳукми билан озодликдан маҳрум қилинган эди.\n— Ота-онам йўқ, тоғамнинг қўлида катта бўлганман, — дейди у. — Ёшлик қилдимми, билмадим, хато йўлга кирдим. Афсус ва пушаймонимнинг чеки йўқ. Энди ҳалол меҳнат қилиб кун кечирмоқчиман. Ҳали ёшман. Орзуларим кўп. Бу қоқилиш менга сабоқ бўлди.\nЖиззах шаҳрида яшовчи Шуҳрат Муқимов шериклари билан ўғирлик жиноятини содир қилгани учун судланганди. Энди ўз уйига қайтмоқда. Уни қариндошлари, дўстлари кутиб турибди.\nСирдарёлик 29 ёшли Тўлқин Тошбоев ҳам ўғирлик қилган. Унда ҳам оиласи бағрига қайтиш имкони пайдо бўлди.\n— Уч нафар фарзандим бор, — дейди у. — Афсусдаман. Адашдим. Болаларимга энг керакли пайтимда, уларнинг таълим-тарбиясига қарашим керак бўлган вақтда эгри йўлга кирдим. Уларнинг кўзига қараш оғир... Давлатимиз бизни кечирди. Мен бу кечирим ва инсонпарварликнинг ортида болаларимнинг келажагини ўйлаш, оиламнинг бутунлигини сақлаш ва менга тўғри йўлга қайтиш учун имкон бериш каби олижаноб мақсадлар ётганлигини яхши англадим. Бу имконият ва ишончдан фақат тўғриликда фойдаланаман. Мен оиламга керакман, яқинларимга керакман, жамиятга, давлатимизга керакман. Буни бугун жуда чуқур ҳис қилиб турибман...\nОлижаноблик, адолатпарварликни ўзида мужассам этган амнистия тўғрисидаги қарор туфайли кўплаб хонадонларга бағрибутунлик кириб бормоқда. Амнистия тўғри йўлга қайтиш имконияти. У бошқа адашмаслик, ҳаётни тўғри йўлга қўйиб, жамият учун фойдали ишлар қилишга яратилган шароит ва ишончдир.\nШу куннинг ўзида қарор ижроси доирасидаги бундай тадбирлар Тошкент вилоятидаги жазони ижро этиш муассасаларида ҳам бўлиб ўтди.


Ўзбекистон Республикаси Олий Мажлиси Сенати Мудофаа ва хавфсизлик масалалари қўмитаси ишчи гуруҳининг йиғилиши бўлиб ўтди. Унда Ўзбекистон Республикасининг “Экстремизмга қарши курашиш тўғрисида”ги қонуни муҳокама этилди. Бу ҳақда ЎзА хабар берди.\nМазкур қонун экстремизмга қарши курашиш соҳасидаги муносабатларни тартибга солиш мақсадида Олий Мажлис Қонунчилик палатаси томонидан шу йилнинг 12 июнь куни қабул қилинди. Қонун шахс, жамият ва давлатнинг хавфсизлигини таъминлаш, Ўзбекистон Республикаси конституциявий тузуми, ҳудудий яхлитлигини ҳимоя қилиш, фуқаролар ўртасида тинчлик, миллатлараро ва динлараро тотувликни сақлашга қаратилган.\nҚонунни ишлаб чиқишда хорижий мамлакатлар тажрибаси ҳисобга олинган. Унда экстремизмга қарши курашишнинг асосий тушунчалари, принциплари, йўналишлари, экстремизмга қарши фаолият олиб борадиган органлар доираси ва уларнинг ваколатлари, шунингдек, экстремистик фаолиятни амалга оширганлик учун жавобгарлик назарда тутилган.\n– Қонунда экстремизмга қарши курашишнинг устувор йўналиши сифатида унинг олдини олиш ва аҳоли орасида экстремизмга нисбатан муросасиз муносабатни шакллантириш ҳамда унинг профилактикасига урғу берилган, – дейди Ўзбекистон Республикаси Бош прокуратураси бўлим прокурори Фарҳод Очилов. – Қайд этиш лозимки, ташкилотларни экстремистик, деб топиш ва уларни тақиқлаш тартиби жорий этилиб, унинг механизмлари белгиланган. Қонун лойиҳаси билан ташкилотни экстремистик, деб топиш ва уни тугатиш фақатгина Бош прокурорнинг аризасига асосан Олий суд томонидан амалга оширилади.\nҚонуннинг қабул қилиниши экстремистик фаолият билан боғлиқ ҳолатларни ўз вақтида аниқлаш, олдини олиш ва чек қўйишнинг ҳуқуқий имкониятларини янада мустаҳкамлайди. Аҳоли осойишталигини сақлашга хизмат қилади.\nДругие материалы в этой категории: « Ҳамкорлик қадамлари жадаллашмоқда\tТошкент шаҳри ҳаж зиёратчилари билан учрашув »


'Аёллар ва эркакларни бир-биридан ажратманг...' - BBC News O'zbek\nАфғонистон Уламолар Олий кенгаши хотин-қизларнинг ёлғиз юришлари, мактаб, университет ва иш жойларида эркаклар билан ёнма-ён бўлишларини тақиқловчи, ҳижобда юришлари ва эрларининг қўшхотинлилик ҳуқуқларини ҳимоя этишни талаб этувчи баёноти афғон ёшларининг кескин акс-садоларига сабаб бўлган.\nКенгаш ўз баёнотини ўтган якшанба кунги йиғини ортидан қабул қилганди.\n"Бу - даҳшат. Келаси гал улар Афғонистонни иккига бўлиш лозим, ярми эркаклар, ярми аёлларга бўлсин, деб айтишади", дея улардан бири facebook.com да ўз норозилигини изҳор этади.\nИжтимоий мулоқот тармоқларида қолдирилган бундай изҳоротларнинг сони ўтган тўрт кун ичида бир неча мингга етган.\nПойтахт Кобулда бўлиб ўтган матбуот анжумани чоғида президент Ҳомид Карзай уламолар кенгашининг баёнотини маъқулларкан, айримлар таъбирида, "жинсий ажратиш"га қарши кампания олиб бориш учун янги веб саҳифалар ташкил этилган.\nБлоглар ғиж-ғиж мақолаларга тўлиб-тошиб кетган.\nАфғонистон Уламолар Олий кенгашининг баёнотини аксарият одамлар қаҳру ғазаб билан қарши олишган.\nАйрим парламент аъзолари эса, баёнот Афғонистон конституциясига зид эканини таъкидлашган.\nКўплаб веб саҳифалар ҳажвий суратлар орқали ўз ҳафсалалари қанчалик пир бўлганини кўрсатишга уринишган.\nАммо ўта диндор ва анъанадор катта ёшдаги афғонлар орасида кенгашнинг баёнотини маъқулловчилар ҳам талайгина.\nКенгаш баёнотида, яна шунингдек, АҚШ ҳарбийлари назорати остидаги базада "Қуръони Карим"га ўт қўйилиши ва Нато иттифоқига қарашли қамоқхоналар хусусида ҳам сўз боради.\nАммо, кузатувчиларга кўра, баёнотнинг хотин-қизлар хусусидаги қисми ўта эҳтиёткорлик билан ёзилган.\nШу боис ҳам, ундаги талабларни нозик жинс вакилалари бажаришлари шарт бўладими ёки йўқ, аниқ хулоса чиқариш қийин, дейишади улар.\nХабарлардан аён бўлишича, мамлакат Уламолар Олий кенгашининг сўнгги баёноти умумий маънода афғон ҳукумати томонидан хуш қаршиланган.\nАфғонистон Уламолар Олий кенгашининг янги баёноти Толибон ҳаракати билан тинчлик музокаралари олиб бориш ҳаракатлари кучайган бир манзарада кузатилмоқда.\nМамлакат хотин-қизлари эса, бу саъй-ҳаракатлар ортида ўз ҳуқуқларининг топталиши эҳтимолидан жиддий хавотир изҳор этиб келишади.\nАфғонистондаги фуқаровий жамият вакиллари ҳам уламолар кенгашининг баёнотини кескин танқид қилиб чиқишган.\nУларга кўра, баёнотдан мақсад афғон хотин-қизларига босим ўтказишдир.\nФаолларнинг таъкидлашларича, ишлаш жойларида хотин-қизларнинг эркаклар билан мулоқотда бўлмасликларининг ўзи имконсиз.\nАсл муаммо нимада?\nКенгашнинг баёнотига баҳо бераркан, маҳаллий инсон ҳуқуқлари фаоли Сойра Шикибнинг таъкидлашича, асл муаммо "Уламоларнинг Ислом динини оддий халққа илмий жиҳатдан тушунтира олмасликлари билан боғлиқ".\n"Шу сабабдан ҳам, дин суиистеъфода этилади, турли муаммолар ўртага чиқади, одамларга турли қийинчиликлар яратилади", дейди Шикиб хоним.\nУламолар Олий кенгашининг баёнотини хуш қаршилаган Афғонистон ҳукумати эса, хотин-қизлар хусусидаги бандларига расман бирор бир муносабат билдирмаган.\nАфғонистон конституциясида эркаклар ва аёлларнинг тенгҳуқуқликлари кўзда тутилган.\nМаҳаллий таҳлилчиларга кўра, Толибон тузуми қулашидан 10 йилдан ортиқроқ вақт ўтиб, Афғонистон халқи ҳам ортиқ хотин-қизларга қарши зўравонликларга тоқат қилмайди.


Жами кредит портфелининг қарийб 86 фоизи, депозитларнинг қарийб 67 фоизи 10 та давлат банкига тўғри келади\nАсосий/Сўнгги янгиликлар/Жами кредит портфелининг қарийб 86 фоизи, депозитларнинг қарийб 67 фоизи 10 та давлат банкига тўғри келади\nНашр қилинган сана: 27.01.2022 11:50\nИллюстратив фото: Bankers.uz\nМарказий банк 2021 йил якунига кўра тижорат банклари томонидан ажратилган кредитлар ва жалб қилинган депозитлар қолдиғи тўғрисида маълумотларни тақдим қилди.\nКредит портфели бўйича\n2022 йил 1 январь ҳолатига кўра, жами кредитлар қолдиғи 326,39 трлн. сўмни ташкил қилди. Кредит қолдиғининг 85,8 фоизи давлат улуши мавжуд банклар, 14,2 фоизи эса бошқа банклар ҳиссасига тўғри келади.\nДавлат улуши мавжуд банклар орасида кредит қолдиғи Ўзмиллийбанк (74,03 трлн. сўм), Ўзсаноатқурилишбанк (43,15 трлн. сўм), Асакабанк (37,69 трлн. сўм) ларда юқори. Ушбу банкларнинг жами банк тизими кредит портфелидаги улуши мос равишда 22,7 фоиз, 13,2 фоиз, 11,5 фоизни ташкил қилади.\nДавлат улуши устувор банкларнинг чакана кредитлари қолдиғи 55,85 трлн. сўмни ташкил қилмоқда. 2021 йилда Ипотека банк (+3 645 млрд. сўм), Қишлоқ қурилиш банк (+1 485 млрд. сўм) ва Агробанк (+902 млрд. сўм) ларда чакана кредит портфели энг кўп ортди. Жисмоний шахсларга ажратилган кредит қолдиғи бўйича Ипотека банк (13,89 трлн. сўм ёки банк тизимидаги улуши 20,0%), Қишлоқ қурилиш банк (9,06 трлн. сўм банк тизимидаги улуши 13,0%), Халқ банки (7,41 трлн. сўм банк тизимидаги улуши 10,7%), Ўзмиллийбанк (6,10 трлн. сўм банк тизимидаги улуши 8,8%) ва Агробанк (5,12 трлн. сўм банк тизимидаги улуши 7,4%)лар етакчи ўринларни эгаллаган.\nДавлат улуши устувор бўлмаган банкларнинг кредит портфели 46,31 трлн. сўмни ташкил қилмоқда. Кредитларнинг 70,5 фоизи юридик шахсларга, 29,5 фоизи эса жисмоний шахсларга ажратилган. 2021 йилда кредит портфелининг энг кўп ўсиши Капиталбанк (+3,58 трлн. сўм), Hamkorbank (+2,09 трлн. сўм) ва Ипак йўли банк (+1,48 трлн. сўм) ларда кузатилган. Давлат улуши устувор бўлмаган банклар кредит портфелининг 13,64 трлн. сўми ёки 29,5 фоизи чакана кредитларга тўғри келади. TBC Bank (92,3%), Anorbank (91,7%) ва Эрон Содерот банк (90,0%) лар ажратган кредитининг катта қисми жисмоний шахсларга берилган.\nДепозит портфели бўйича\nБанк тизими депозит қолдиғининг 61,6 фоизи 10 та давлат банкига жойлаштирилган. Улар орасида Ўзмиллийбанк (14,7%), Агробанк (10,1%), ЎзСҚБ (8,9%) етакчилик қилмоқда. Шунингдек, депозитлар портфели бўйича топ-10 тижорат банклари орасида Капиталбанк (жами банк тизимидаги улуши 9,2%), Hamkorbank (5,8%), ИнФинбанк (4,6%) ва Ипак йўли банк (2,9%) лар борлиги эътиборга молик.\n2021 йилда давлат банклари орасида депозит жалб қилишда Ипотека банк (+6,33 трлн. сўм), Ўзмиллийбанк (+4,89 трлн. сўм) ва Агробанк (+2,80 трлн. сўм) лар етакчилик қилган. Жисмоний шахслардан депозит жалб қилиш бўйича эса Ўзсаноатқурилишбанк (+1,21 трлн. сўм), Агробанк (+1,01 трлн. сўм) ва Ўзмиллийбанк (+1,03 трлн. сўм) дастлабки учликни ташкил қилган.\nДавлат улуши устувор бўлмаган банклар орасида Капиталбанк (13,18 трлн. сўм), ЎзКДБ Банк (6,83 трлн. сўм) ва Трастбанк (5,45 трлн. сўм) ларнинг депозит қолдиғи юқори. 2021 йилда энг кўп ўсиш Капиталбанк (+7,13 трлн. сўм), Трастбанк (+1,78 трлн. сўм) ва Ипак йўли банк (+1,35 трлн. сўм) ларда кузатилган.\nТеги kredit depozit


«Уларнинг тўйлардан катта пулни олиб кетиши бизни ранжитарди». Муножот Йўлчиева фонограммада куйлайдиган ҳамкасблари ҳақида (видео) - Daryo\n17:56, 22.09.2021 24736\nЎзбекистон Қаҳрамони, Ўзбекистон халқ артисти Муножот Йўлчиева «Дарё» интернет нашрига эксклюзив интервью берди. Суҳбат давомида баъзи эстрада хонандаларининг муносабатидан ранжигани ва мақом санъатига ҳурматсизлик қилишгани ҳақида сўзлаб берди.\nХалқимиз санъатнинг қадрига етади, ривожланишига тўсқинлик қилмайди. Ижодкорлар реп, рок, жаз ёки академик хонандалик йўналишида ҳам ижод қилиши мумкин. Рэпер йигитлар ҳам ижод қилишди, оқар сув ўзи йўлини топганидек, вақт кимнинг қандай ижодкор эканлигини кўрсатди. Мақом хонандалари бор овози бўлиб, жонини жабборга бериб томири бўртиб чиққунча қўшиқ айтганида, битта эстрада хонандаси башанг кийиниб келиб, дунё ташвишларидан озод инсондек фонограммада қўшиқ айтиб кетарди. Бунга катта пул олиши бизни қаттиқ афсуслантирарди.\nШунда ҳам биз фонограммада қўшиқ айтамиз ёки улар жонли ижрода қўшиқ куйласин демадик. Вақт ҳаммасини ўз ўрнига қўйишини, кун келиб пойдевори мустаҳкам мумтоз санъати қадр топишини кутдик. Ундай кейин эстрада хонандалари ҳам жонли ижрода куйласин, деган талаблар бўлди, хонандалар тингловчиларнинг танловига кўра фонограмма ёки жонли ижрода куйлайдиган даврлар келди.\nАслида эстрада хонандаларига ҳам осонмас. Кичкинагина овози билан қўшиқ дардини тингловчига етказиб бериш ҳам бир санъат ҳисобланади. Майли, жонли ижрода қўшиқ айтмасин, аммо шу ишни қилаётган инсонларнинг ҳурматини жойига қўйсин, устозларни кўрганда ҳеч бўлмаса «Ассалому алайкум», деб қўйсин. Шундай кунлар ҳам бўлдики, баъзи эстрада хонандалари мақом ашулачиларини менсимай тепалаб ўтиб кетишди.\nБир куни тўйга бордик. Аксига олиб «свет» ўчиб қолган экан. Машҳур санъаткорлар тўйни бошлолмай ўтиришибди. «Муножотхон, сиз бошлаб туринг, ‘свет’ келса биз давом эттирамиз», дейишди. «Буларнинг ҳурмати бор, ҳар ҳолда халқ артистлари» деб ҳайрон бўлсам, устозим кулиб «Булар жонли айтишолмайди», деганди.\nМуножот Йўлчиева, Ўзбекистон Қаҳрамони.\nМавзуга доир: «Иффатсизликда айблашганида санъатни ташламоқчи бўлганман». Ўзбекистон Қаҳрамони Муножот Йўлчиева фаолияти аввалида дуч келган қийинчиликлари ҳақида сўзлаб берди (видео)\n20:32, 03.05.2022 33542\n02:14, 27.04.2022 32369\n09:53, 10.05.2022 19186\n00:11, 26.05.2022 975\n23:58 Бугун 1184\n23:46 Бугун 1495\n23:34 Бугун 3705\n10:49, 24.05.2022 59036\n12:07 Бугун 52517\n14:51 Бугун 51788\n21:33, 23.05.2022 47461


Даракчи мунажжимлар башорати | Mунажжимлар Башорати 2018. 2019-09-15\nДаракчи мунажжимлар башорати. Мунажжимлар башорати 2019\nДаракчи мунажжимлар башорати Rating: 6,4/10 580 reviews\nЯқин муносабатларингиз ҳиссиётларга бой бўлади, аммо ноябрь ойииинг бошида торти- шиб қолишингиз мумкин. Ёлғиз Ўқотарларни севги қиссаси кутмоқда. Жинсий нафсониятини қондириш учун эркакка ҳам, аёлга ҳам икки йўл тортиқ этилган: никоҳ ё зино! Саратон Етакчилик қобилиятингизни кўрсатиб қўйиш вақти келди. Даромадингиз ҳам шунга яраша бўлади. Ишлаб чиқаришни бошқарадиганлар ўзи- да диктаторликка мойилликни сезишлари мум- кин.\nАкс ҳолда бир жойда тўхтаб қолишингиз мумкин. Тақдирни ҳеч ким ўзгартира олмайди. Ой охирига келиб кайфиятингиз кўтарилади, кунлар орти қ ча ташвиш ва хавотирларсиз кечади. Отметка «Нравится» · Ответить · 2 · 14 января 2014 г. Эҳтимол, кўнглингизга ёқмайдиган топшириқларни бажаришга тўғри келиши мумкин.\nБунда жуда кўп маъно бор, зеро, инсоният буюк оналар ва улар орқали келадиган етук авлодларга ҳамиша муҳтождир. Ҳатарли ишлар бугун ўзини оқламайди. Бугун диққатли бўлсангиз, кутилмаган вазиятларга дуч келмайсиз. Шунда фикрингиз бошқа нарсаларга чалғимайди. Яратганга беадад шукрлар бўлсинки, мустақиллигимизнинг 26 йиллигини халқимиз хамма жабҳаларга эришилаётган ютуқлар, юртимиз тинчлиги, дастурхонлар қут баракалиги билан кутиб олмоқдалар. Ҳафтанинг иккинчи ярмида ўзингизни ёлғиз ҳис этасиз. .\nКечқурун тоза ҳавода сайр қилинг. Ҳатто кичик ўзгаришлар ҳам, катта муаммоларни олиб келиши мумкин. Сиз яхшилари пайдо бўлиши учун қўлингиздан келганини қиласиз. Кўзлаган ма қ садларингизга эришишингизда ҳ амкорлар пайдо бўлади. Бугун баланд овозингизни ишлата кўрманг. Наҳотки ота-боболаримиз Бухорийлар, Хоразмийлар, Темурийлар, Марғилонийлар ва Мотуридийлар деб фахрланадиган халқ уларга муносиб авлод бўлолмасак! Зеро, терроризмни ҳеч қайси дин, ҳеч қайси миллат оқламайди. Уларнинг муҳаббати сизга куч бағишлайди.\nШошилманг улар ички томондан кескин фарқ қилади. Муҳими, ярашишни узоққа чўзманг, муносабатларга путур етказишингиз мумкин. Агар иш тўйгача бор- маса-да, пайдо бўлган алоқалар мустаҳкам бўлади ва у узоқ йиллар давомида барқарор қолади. Фолбин, сеҳргар ва мунажжимларнинг келтираётган зарари фақат одамларнинг вақти, соғлиги, моли ва ҳаракати бекорга кетаётганлиги билан чегараланиб қолмайди. Бу нарса иқтисодимизни кўтариши билан биргаликда халқимизни иш билан таъминлашда кенг. Айтиб ўтилган маҳсу- лотлар жиддий муаммога сабаб бўлипш мумкин.\nКутилмаган ҳолатларга тайёр туринг, улардан энди қочиб қутулдим деганингизда, яна кўнгилсизликка дуч келиш эҳтимоли бор. Тортинчоқ одамлар барча гумонларини четга ташлаб, олам би- лан алоқа қилишни бошласин. Сизда билим ҳам, истеъдод ҳам етарли. Бироқ янги йилда омадни кўпроқ ўзингизга жалб қилиш учун 2018 йилнинг характерли хусусиятларини би- либ,унга тараддуд кўришингиз керак. Муҳими, келаётган йилнинг биз таъкидлаган талаб ва қоидаларидан қўрқманг. Балки кичик бизнес ё тадбиркорликда омадингизни синаб кўрарсиз.\nҲафталик мунажжимлар башорати » Daxshat.Site\nҒайб илмларини Аллоҳ таолонинг ўзигина билади. Агар сиз ада- биётга мойил бўлсангиз, ўзингиз севган ва яхши бажара оладиган ишларингиз ҳақида мақолалар ёзинг. Гарчи хатоликлар сиз тарафингиздан йўл қўйилмаган бўлса-да, улардан тўғри хулосалар чиқаришга ҳаракат қилинг. Ёшларни оилавий ҳаётга тайёрлаш бугунги кунимизнинг энг долзарб масаласи десак, муболаға бўлмайди. Иккинчи ярим йилликда мо- лиявий аҳволингиз тўсатдан ўзгаради.\nИчки овозингизга ҳам қулоқ тутинг, у ҳам сизга ёрдамчи бўлади. Ўзингиз ўйлаб кўринг, нима учун фолбинлар ҳамиша хор ва ғарибхоналарда яшашади. Шуни яхши билиб олайликки, Аллоҳга сиғинмаган банда барибир нимагадир, кимгадир сиғинади. Сизни можароларсиз янги йил олди даври кутмоқда. Парвардигор инсонларни синаш учун баъзан фолбин ва мунажжимларнинг сўзларини амалга оширади, худди шайтон бир одамнинг кўзига қўлини тиқиб олиб, фолбиннинг олдидан чиққанида қўйиб юборгани сингари. Курашинг ва ниҳоят ғолиб бўлинг.\nИнсоният тарихида мутаассибликдан ғаразли мақсадларда кўп фойдаланилган. Энди сиз ижтимоий қоидаларга риоя этсангиз ҳам уларга муте эмассиз. Ой охирида кўпро қ ваєтингизни я қ инларингизга, ва со ғ ли ғ ингизни асрашга қ аратинг. Унутманг, тадбиркорлик сўз ва иш уйғунлигига асосланади. Молиявий муаммоларни ўйлаб, ташвиш чекманг.\nМолиявий масалаларда барчаси ҳам яхши бўлавермайди. Бу тақдирни ҳеч ким ўзгартира олмайди. Нега, деб сўрасам, билмадим, деган жавобни олардим. Бугун сиз муаммоларни осон уддалайсиз, шу сабабли атрофдагилар ҳам сизга уни етказиб беришади. Ҳафта иш бўйича масалаларни ҳал қилиш учун мос келади.


Филиппин президенти яна бир марта тилига эрк берди\n17:12 / 09.09.2016\nФилиппин президент Родриго Дутерте давлат раҳбари лавозимига сайланганига кўп бўлмаганига қарамай, ўзининг сўконғич президент эканини бир неча бор намойиш этишга улгурди. У, ўтган ҳафтада Америка президенти Барак Обамани қаттиқ ҳақоратлаган бўлса, энди БМТ бош котиби Пан Ги Мун шахсиятига ҳужум уюштирди, деб хабар қилмоқда Франс Пресс агентлиги.\nАввалроқ, Дутерте АҚШ президенти Барак Обамани "фоҳишанинг ўғли" дея таҳқирлаган эди.\n9 сентябрь куни Дутертенинг айтишича, putangina иборасини жиддий қабул қилиш керак эмас. Президент фикрича, "бу барча қўллайдиган оддий сўз бирикмасидир". Дутерте бу ибора "фоҳишанинг ўғли" маъносини англатмаслигини айтиб, фикрининг исботи ўлароқ, иккита мисол келтирган. Шу билан бирга, унинг ҳақорати Обама шаънига эмас, Дутертенинг жиноятчиликка қарши кураш кампаниясида инсон ҳуқуқлари масаласини кўтарган АҚШ давлат департаментига қаратилганини қайд этган.\n"Менинг бундай таҳдидлардан жаҳлим чиқди... Бу АҚШ давлат департаментидаги аҳмоқларнинг айби", — дея Дутерте сўзларини келтиради Франс Пресс.\nДутерте 9 сентябрь куни Пан Ги Мунни ҳам ўзининг бисотидаги ҳақорат сўзлари билан сийлаб, уни "аҳмоқ" деб атаган. БМТнинг инсон ҳуқуқлари бузилишига оид баёноти Дутертега шундай салбий таъсир кўрсатган.\n"Мен ўзимга-ўзим –ана яна битта аҳмоқ дедим. Мен жиноятчиларга қарши курашимни давом эттираман. Мен уларга ачинмайман", — деган Дутерте бош котиб ҳақида.\n"Мен тупурдим ҳаммасига. Мен Филиппин президентиман. Халқаро ҳамжамият республикасининг эмас", — дея қўшимча қилган Родриго Дутерте.\nБМТ бош котиби Македония бўйича чақириқ билан чиқди\nЭрдўған яна БМТ Хавфсизлик кенгашини ислоҳ этишга чақирди\n20:57 / 15.06.2018


Месси «Леганес»га урган ғалаба голини нишонламади. Бу кўзларда қувонч йўқ\n12:31 / 21.02.2017\n«Барселона» мухлислари кейинги вақтларда Мессини юқори кайфиятда кўришмаяпти. Испания чемпионатининг навбатдаги турида каталонлар клуби охирги дақиқада Месси пенальтидан урган гол эвазига «Леганес»ни мағлуб этди, лекин Лео бу ўйиндаги дублини нишонламади. Қуйидаги суратларда унинг кўзларида қувонч йўқлигини кўриш мумкин.\nУ биринчи голда ҳам хурсандчилик қилмаганди.\nПенальтидан урилган голдан кейин эса Неймар унга яқинлашишга ҳам ҳайрон.\nМесси голни нишонламаганига сабаб сифатида жамоа мухлислари Андре Гомеш ва Луис Энрикга ҳуштакбозлик уюштиргани айтилди. Лекин жамоа спорт директори Роберт Фернандес бу тахминни рад этди. «Мессининг бу ҳаракати мухлислар туфайли деб ўйламайман. Ҳамманинг ўз сабаби бўлади. Кўп футболчилар голларини нишонлашмайди», деган у. У 90-дақиқадаги ғалаба голи ҳақида гапираётганди.\nҚайд этиш керакки, «Барселона»да Париждаги 0:4 ҳисобидаги мағлубиятдан сўнг муҳит яхши эмас.\nЎйиндан кейин жамоа футболчилари бош мураббий Луис Энрике билан яхши муносабатда эмаслиги ҳақида хабарлар тарқалди. Мураббийнинг ўзи эса бу ҳақда ҳеч нарса билмаслигини айтди. Кейинроқ у мавсум охирида жамоадан кетиши ҳақида хабар пайдо бўлди. Лекин бу хабар жамоа раҳбарияти томонидан инкор этилди.\n«Эспаньол» ҳимоячиси ҳет-трик қилди. Иккита гол – ўз дарвозасига\n«Реал» сенсацион равишда мағлуб бўлиб, Испания Кубогини тарк этди


Чет элликлар олдида ўзини камситилган ҳисоблаётган авиачипта сотувчилар ҳукуматдан жавоб кутмоқда\n06 март 2021, Тошкент вақти: 06:49\nБиз, авиачипта сотувчи маҳаллий агентликлар “Ўзбекистон ҳаво йўллари”, Бош прокуратура ва ДХХ раҳбарияти ҳамда Президент халқ қабулхонасига ёзган хатлар қабул қилиб олганига бир ой бўлди, лекин ҳеч қайси идорадан жавоб келмади.\nБу ҳақда Озодликка жавобни кутаётган 14 тадбиркорнинг Тошкент ва Андижондаги икки вакили билдирди. Қонунга биноан давлат органига шикоят келиб тушган кундан эътиборан ўн беш кун ичида кўриб чиқилиши керак.\nМуаллифлар ўз мактубида Миллий авиакомпания авиачипталарини сотувчи маҳаллий ва чет эллик агентлар ўртасида тенгсизлик мавжудлигидан шикоят қилган.\nМаҳаллий агентларнинг муаммолари акс этган хат тўғрисида Озодлик 19 июлда хабар қилган эди.\nОзодлик 19 июль кунги мақолани тайёрлар экан, асл нусхаси “Ўзбекистон ҳаво йўллари” Бош директори Бахтиёр Ҳакимовга, нусхалари Бош прокуратура ва ДХХ раҳбарияти ҳамда Президент халқ қабулхонасига жўнатилган хат матнига таянган эди.\n14 имзо чекилиб, 14 та муҳр босилган хат\n6 август куни Озодликка 4 та идорага жўнатилган бир хил мазмундаги 4 та хатнинг асл нусхалари фотосуратлари келди. Икки ярим бетли хатни авиачипта сотувчи 14 та агентлик раҳбари имзолаган, уларнинг 14 та муҳри босилган.\nХатлар унвонининг чап томонида уларнинг 8 июлда қабул қилиб олингани, қабул қилиб олган ходимнинг имзоси чекилгани акс этган.\nЎзбекистонлик авиачипта сотувчилар ёзган хат\nУшбу мавзуни Озодлик 19 июль кунги материалида ёритар экан, масаланинг мағзи сифатида мана бу гапни келтирган эди:\nБу маълумотлар ҳақиқатга тўғри келишини “Ўзбекистон ҳаво йўллари” фаолиятидан бевосита хабардор Транспорт вазирлиги мулозими тасдиқлаган эди.\nЛекин Озодлик мавзуни ўрганар экан, Прагадаги авиачипта сотувчи агентликлардан бири билан гаплашган, у Интернет савдолар ривожланиши ортидан “Агентга авиакомпания сотган билети учун фалон фоиз ажратади, деган гаплар йўқолиб кетганига анча бўлиб қолди” деган эди.\nМурожаатларига тегишли идоралардан жавоб кутаётган 14 тадбиркорнинг Тошкент ва Андижондаги икки вакили 6 август куни Озодликка “Ҳаво алоқалари бош бошқармаси” давлат унитар корхонаси билан авиачипта сотувчи МЧЖлар ўртасида тузилган Агентлик шартномаси фотонусхасини жўнатди.\nШартноманинг 5.1- моддасида агент “Ўзбекистон ҳаво йўллари”нинг авиаташувлар бўйича хизматларини реализация қилгани учун (содда айтганда: чипта сотгани учун) тарифнинг 5% миқдорида комиссион тўлов олиши белгилаб қўйилган.\nАвиачипта сотувчи маҳаллий агентлик билан тузилган шартнома\nМаҳаллий агентлар нимадан норози?\nТошкент ва Андижондаги икки агент билан 6 август куни мана буларни айтди:\nбиз - маҳаллий агентлар чет давлатлардаги ҳамкасбларимиз иштирок этаётгани каби Интернет савдода иштирок этолмаймиз, фақат “Ҳаво алоқалари бош бошқармаси” давлат унитар корхонаси тимсолида “Ўзбекистон ҳаво йўллари” билан тузилган шартнома доирасида ишлай оламиз;\nқарийб икки ойдан буён “Ўзбекистон ҳаво йўллари” авиачиптанинг тарифини пасайтириб, солиқларни кўпайтириб қўйди. Масалан, битта чиптанинг жами нархи $200 дейлик, илгари бу пулнинг $140 тариф, $60 солиқлар эди. Эндиликда тариф $100 га туширилди, солиқлар эса, $100 га кўтарилди. Харидор бу фарқни сезмайди – унга барибир. Лекин бундан биз ютқазаяпмиз, чунки 5 фоизимизни чиптанинг умумий нархидан эмас, тарифдан оламиз;\nчет эллик агентларга “Ўзбекистон ҳаво йўллари” тўлайдиган комиссия 12 фоиздан бошланади ва сўнгги пайтларда улар секин-аста мамлакат ичига ҳам кириб келмоқда ва оқибатда маҳаллий агентга иш қолмаяпти;\nХатларга расмий жавоб йўқ, лекин битта ўзгариш бордай\nТошкентлик агентнинг айтишича, Озодлик бу мавзуни ёритганидан сўнг чет эллик агентларга ҳам, агар улар чиптани Тошкентдан бошланадиган рейсга сотса, комиссия 5 фоиз миқдорида тўланмоқда. Бироқ Тошкентлик агент бу гапини далиллай олмади.\nХудди шу масалада “Сиз буни қаердан биласиз?” деган саволга андижонлик агент бундай жавоб берди:\n- Чет элдаги авиакассалар ўзбекистонлик пассажирларга чегирмалар беришни тўхтатди. Мен улардан бир-иккитаси билан гаплашдим. Оладиган комиссионний вознаграждениеси пасайганини, 1 августда “Ўзбекистон ҳаво йўллари”дан хат келганини, унда агар парвоз Ўзбекистондан бошланса, комиссия 5 фоиз бўлиши айтилганини айтишди. Лекин бунинг бизга иссиғиям-совуғиям йўқ, биз комиссиянинг кўтарилишини, чет эллик ҳамкасбларимиз билан тенг ҳуқуқли бўлишни истаймиз.\nТошкентлик ва андижонлик агентларнинг айтишича, уларнинг хатига “Ўзбекистон ҳаво йўллари” ва бошқа адресатлардан расмий жавоб ҳануз йўқ. Лекин Миллий авиакомпания расмийлари хатни имзолаганларнинг баъзилари билан боғланиб, таҳдид қилган, (шунинг учун ҳам тошкентлик ва андижонлик суҳбатдошларимиз исмлари айтилишини, хатга чекилган имзолар ва босилган муҳрлар суратини эълон қилмасликни илтимос қилди) ёлғиз суҳбатга чорлаган. “Лекин биз ҳаммамиз билан, матбуот иштирокида учрашув бўлса борамиз, дедик” деди тошкентлик агент.\nМаҳаллий агентлар нимани истамоқда?\nНимани истаётгани улар жавобини кутаётган хатда битилган. Фақат агентларнинг ўзига ва “Ўзбекистон ҳаво йўллари”га тушанарли бўлган хос талабларга тўхталмай, биттагинасини келтирамиз:\n"Сотиладиган авиачипта учун тўланадиган мукофотнинг фоиз ставкасини 5 дан 12 фоизга кўпайтириш масаласи кўриб чиқилсин".\nЎзбекистонлик авиачипта сотувчиларнинг шикоятига яна бир бор қайтар эканмиз, “Ўзбекистон ҳаво йўллари” матбуот хизмати ёки бошқа расмийларидан бу гал ҳам муносабат олишнинг имкони бўлмади.\nБошқа уч идорадан фақат биттаси – Бош прокуратура матбуот хизмати телефонини кўтарди ва саволни эшитиб-эшитмаёқ у томонда эшитилмай ёки “эшитилмай" қолди.\nДавлат идоралари қонун талабларига риоя қилаяптими?\nМақоламиз бошида “Ўзбекистон ҳаво йўллари”, Бош прокуратура ва ДХХ раҳбарияти ҳамда Президент халқ қабулхонасига маҳаллий агентлар ёзган хатлар қабул қилиб олинганига бир ой бўлгани, лекин ҳеч қайси идорадан жавоб келмагани ҳақида айтилган эди.\n“Жисмоний ва юридик шахсларнинг мурожаатлари тўғрисида”ги қонуннинг 28-моддасида (Мурожаатларни кўриб чиқиш муддатлари) бундай дейилган:


Президентга ажрашишни чеклаш ва телецензура таклиф этилди. У бу билан муаммо ечилмаслигини айтди – Газета.uz\nЮнусобод туманидаги маҳалла раисининг биринчи ўринбосари президент билан учрашувда никоҳдан кейин 2−3 йил муддатга ажрашишларни тақиқлашни ва телевидениега цензура қўйишни таклиф этди. У «ўзбек менталитетига умуман тўғри келмайдиган» деб ҳисоблайдиган Yor-Yor дастурини мисол қилиб келтирди. Шавкат Мирзиёев чеклаш ва тақиқ қўйиш билан муаммо ҳал бўлмаслигини айтди.\n20 январ 2021, 20:39 Жамият\n15 январь куни Ўзбекистон президенти Шавкат Мирзиёев пойтахт туманлари ҳокимлари ва сектор раҳбарлари, Юнусобод туманидаги маҳалла раислари ва ёшлар билан учрашув ўтказди. «Газета.uz» мухбирининг хабар беришича, учрашувда маҳалла раислари ва ёшлар таклифлар билан чиқишган.\n«Юнусобод» маҳалласи раисининг биринчи ўринбосари Нозима Муслимова президентнинг маҳалла раисларига ҳурмат кўрсатаётганлигини эътироф этди.\n«Маърузангизда ва талабларингизда бош вазирдан тортиб вазирлар, банк раҳбарлари билан қаттиқ гаплашяпсиз, бизга келганда эса, бизларни аяяпсиз», — деди у. Учрашувдагилар кулиб, қарсак чалиб юборди.\nНозима Муслимова солиқ органлари ва банк раҳбарларининг ташрифи билан туманлардаги муаммоларни ечиб бўлмаслигини таъкидлади. Унинг айтишича, маҳалла раислари ўз ишларини қайта кўриб чиқишлари керак. Бундан ташқари, маҳалла қўмиталари ходимлари турли соҳаларда ўз малакаларини ошириши учун курслар ташкил этиш кераклиги айтилди. Чунки, уй бекаларини тадбиркорликка жалб қилишга маҳалла ходимларининг малакаси ва билимлари етишмаслиги мумкин.\n«Юнусобод» маҳалласи ходими мамлакатда ажрашишлар сони юқорилигини таъкидлади. У никоҳ тузилганидан кейин ажрашишни 2−3 йилга қонун билан чеклашни таклиф этди, чунки бир йил ичида кўплар ажрашиб кетяпти, деди у.\nУнинг иккинчи таклифи турли хил телеканаллардаги дастурлар билан боғлиқ эди. Нозима Муслимова болалигида телевидениеда цензура бўлганлигини, ҳозир эса кўплаб дастурларни оила даврасида кўриб бўлмаслигини таъкидлади.\n«Ёшларнинг савиясини, маънавиятини оширадиган дастурлар кам. Ҳаммаси ошпазликка, қайнона ва келинга бағишланган, „Олов келин“ дастури бор. Шу даражага келдикки, ҳозир ўзбек менталитетига умуман тўғри келмайдиган Yor-Yor дастури бор. Қизлар келади, ўзини таклиф қилади, йигитлар ўтириб томоша қилишади, кейин ўзининг фикрини бераркан: оладими, совчиликка борадими ёки бормайдими», — деди у.\nZo’r TV каналидаги Yor-Yor дастуридан лавҳа.\nИштирокчилар кулгуси остида президент дастур қайси каналда чиқишини сўради.\nНозима Муслимова Yor-yor дастури Sevimli TV ёки Zo’r TV телеканалида чиқишини айтди. Президент ёнида ўтирган Тошкент ҳокими Жаҳонгир Ортиқхўжаев дастур Zo’r TV да чиқмаслигини айтди (аслида, дастур Zo’r TV телеканалида чиқади — таҳр.). Иштирокчилар кулиб юборди ва қарсак чалди.\nШавкат Мирзиёев ажрашишлар Ўзбекистон урф-одатларига ярашмаслигини, «маданият ва шукроналик» етишмаслигини, кўплаб ёшлар дунёга «енгил» қарашётганлигини таъкидлади. Лекин ажрашишларни қонун билан чеклаб қўйиш «қийин» бўлишини айтди.\nХусусий телеканаллардаги дастурларга тўхталиб, уларнинг ёпилиши билан муаммо ечилмаслигини таъкидлади.\n«Буларнинг барчасининг тагида 20 йил билимга эътибор бермаганимиз… нега телевидениеда шуни кўрсатади? Нимага десангиз бошқа дастур қила оладиган одамларнинг ўзи йўқ. Ҳозир мен топшириқ берсам, дарров илгаригидек йўқ қилиб ташлайди. Лекин унинг ўрнига келадиган йўқ, бошқа кўрсатувни тайёрлайдиган одамларнинг ўзи йўқ», — деди у.\nПрезидент маҳалла қўмиталари ходимларининг малакасини ошириш бўйича таклифни қўллаб-қувватлаб, «ҳозирги талабларга жавоб берадиган маҳалла раислари жуда кам"лигини таъкидлади ва шунинг учун уларни ўқитиш кераклигини айтди.\n2020 йилнинг мартида Шавкат Мирзиёев ажрашишлар тўғрисида фикр билдирганди: у оддий маиший сабабларни деб шундай жиддий оқибатлар келиб чиқаётганлигига ачинишини ва муаммоли оилалардаги вазиятни ўрганиб, ижобий ҳал қилишга кўрсатма берган эди. Давлат раҳбари маҳаллаларда оилавий ҳаётга тайёрлаш учун қисқа муддатли курслар ташкил этишни ва уларга психологлар бириктирилиши кераклигини, ҳамда «Наъмунали оила» танлови ўтказилиши кераклигини айтган эди.


Қасим-Жўмарт Тўқаев қозоғистонликларни бевосита ўзига мурожаат этишга чақирди\nҚозоғистон Президентининг онлайн тизимидаги қабулхонаси очилди.\nҚР Президенти мамлакат аҳолисига мурожаат қилиб, Ақўрда сайтида янгидан иш бошлаган қабулхонаси орқали унга саволлар йўллаш мумкинлигини қайд этди.\nДавлат раҳбари бу ҳақдаги ахборотни ўз Instagram-аккаунтида эълон қилди.\nҲурматли ўқувчилар! Менинг саҳифамда обуначиларим минглаб шарҳ ва саволлар ёзиб қолдиришади. Кўпинча долзарб муаммолар кўтарилади, ваҳоланки, уларни ҳал этиш учун тизимли равишда ишлаш тақозо этилади. Ҳар ким шарҳ ёзиб қолдирар экан, мурожаатига эътибор бўлади, деб умид қилади. Лекин, менимча, буни ўзингиз ҳам яхши биласиз, ижтимоий тармоқлардаги ҳар бир ёзувга жавоб бериш мумкин эмас, албатта. Жамоатчилик билан ўзаро муносабатларни яхшилаш ҳамда фуқароларнинг талаб-истакларига мувофиқ фаолият юритиш мақсадида www.akorda.kz сайтида менинг қабулхонам очилди.\nУшбу қабулхонага кўплаб мактублар келиб тушмоқда, уларда мамлакат фуқаролари шахсий ёки кенг жамоатчиликка оид масалаларни ёритишмоқда. Ҳар битта хат расман рўйхатга олинади ва шахсан ўзим ҳамда Маъмурият ходимлари томонидан кўриб чиқилади.\nОнлайн қабулхона ҳар бир фуқарога ўз саволини йўллаб, ҳуқуқий кучга эга тегишли жавобини олиш имконини беради.\n, 2019-07-17, 19:57 130


Девор қатидаги доҳийлар коммунистларга топширилди\nОртда қолаётган ҳафтада Тожикистон парламенти деворлари орасидан коммунизм доҳийларининг бюстлари топилди.\nТожикистон Коммунистик партияси раиси Шоди Шабдоловнинг маълум қилишича, коммунизм доҳийлари Карл Маркс, Фридрих Энгелс ва Владимир Ленин бюсти мамлакатдаги ички низолар чоғида (1992 ва 1997 йиллар - таҳр.) йўқ бўлиб кетишдан сақлаш мақсадида шу ерга яшириб қўйилган. Шабдоловга кўра, ўша йиллар тожик жамиятида аксилкоммунистик қарашлар айни авжига чиққанди.\nИосиф Сталин бюсти эса, Шабдолов жанобларининг айтишича, сал аввалроқ, яъни КПСС ХХ съездида Никита Хрушчёв “халқлар отаси”га ҳаддан ортиқ сиғинилаётганини қоралаганидан кейин девор сувоқлари остида қолиб кетган.\n- Лекин буларни девор орасига ким яширган бўлмасин, у яхши бир ишни қилибди. Албатта биз бу буюклар хотирасини унутмаслигимиз керак. Аслида доҳийларимиз хотирасини одамлар қалбидан суғуриб ташлашимиз қонун жиҳатдан ҳам, аҳлоқ жиҳатдан ҳам нотўғридир, - дейди Тожикистон Коммунистлар партияси раиси Шоди Шабдолов.\nМаркс, Энгельс ва Лениннинг сополдан ясалган бюстлари Коммунистлар партиясига ўтказиб берилди, айни пайтда Иосиф Сталиннинг мармардан ясалган бюстининг вазни бир тоннадан оғирроқ бўлгани учун ҳозирча парламент биносида қолмоқда.\nШу ўринда айтиш лозимки, Тожикистон мустақиллиги йиллари коммунистик таълимот асосчилари Карл Маркс, Фридрих Энгелс ва Владимир Ленин ҳамда “халқлар отаси” сифатида кўрилган Иосиф Сталиннинг бюстлари, ҳайкаллари ва портретлари республиканинг барча ҳудудларидан олиб ташланди.\nУлар номи билан аталиб келинган шаҳар, туман ва кўчалар эса форс-тожик шоирлари ва адиблари номи билан алмаштирилди.\nВенгрияда Ленин ва бошқа коммунистик доҳийларнинг ҳайкаллари кимошди савдосига қўйилиб, Франция шаҳарларидан бирида пролетариат доҳийси Владимир Ленин ҳайкали ўрнатилган бир пайтда унинг Тожикистон шимолидаги энг баланд ҳайкали қулатилди.\nБундан бир неча йил аввал эса Тожикистон парламенти рўпарўсида савлат тўкиб турган Ленин ҳайкали олиб ташланиб, унинг ўрнига тожик давлатчилиги асосчиси Исмоил Сомоний ҳайкали ўрнатилганди. Эндиликда ҳайкал турган майдон ҳам “Сомоний” номи билан аталмоқда.\nАснода коммунизм доҳийларига тегишли бюстларнинг топилиши тожикистонликларнинг ҳаммасини бирдек ҳаяжонлантирди, деб бўлмайди.\nТожикистон коммунистлар партияси масъуллари ва бу партиянинг ўнлаб аъзолари учун қувончли воқеага айланган ҳафта бошидаги хабарни эртаю-кеч ризқ қайғусида юрган оддий тожикистонликлар пинак бузмай қабул қилди.\nАйни хабар юзасидан суҳбатлашганимиз аксар ёшлар ота-боболари улуғлаган доҳийларни умуман танимасликлари маълум бўлди.\nОзодлик: Карл Маркс, Фридрих Энгелс танийсизми?\nОзодлик: Владимир Ильич Ленинни-чи?\n- Эшитганману, лекин танимайман.\n- Ленинни танийман. Шу кўчаларда болалардан эшитганман.\nОзодлик: Ким экан у?\n- Ленин шу шаҳарнинг солдати-ку.\nОзодлик: Сиз ҳам Владимир Ильич Ленинни танийсизми?\n- Ҳа, танийман, улар жуда мияси яхши ишлайдиган олимлар.\nХуллас, Душанбе шаҳар кўчаларида саволимизга мана шундай жавоблар бўлди.\nДушанбелик Облоқул ота мустақил давлатда яшаётган тожикистонликларнинг пролетариат доҳийларини танимасликларига тарихни бузиб ёзганлар айбдор, деган фикрда.\n- Ҳозир марксизм-ленинизм тамом, бирорта китобдан топмайсиз уларни. Китобда бўлмагандан кейин бу бечора ёшлар қаердан билишсин улар ҳақида, - деди Облоқул ота.\nНонвойчилик билан оиласини боқаётган Облоқул ота айнан ўша доҳийлар туфайли ўтмишда аждодлари сингари ўзи ҳам тўкин-сочин яшаганини хотирлади.\nАснода тожик жамиятида Иосиф Сталин раҳбарлик даврини эти жунжикиб эсга оладиганлар ҳам кўпчилик экани кузатилади.\nУлардан бири Зера Камолиддинова бўлиб, у Қрим татарларини қатағон қилган Сталиндан нафратланишини айтди.\n- Мен шахсан Сталинни кўргани кўзим йўқ. Чунки у биз Қрим татарларини қатағон қилиб, дунёнинг турли бурчагига сочиб юборди. Мана ҳозиргача Сталин сиёсатининг қурбони бўлиб юрибмиз, - дер экан Зера опа доҳийлар бюстининг топилиши ўзи ва оиласи учун аҳамиятсизлигини қўшимча қилди.


Туркияда ўзбек аёли бош совринни қўлга киритди\n02 Aprel 14:35 / Published in Ўзбекистон янгиликлари\nҲамюртимиз дзюдо бўйича Туркияда ўтказилган мусобақада бош совринни қўлга киритди\nАнталияда ўтказилган дзюдо мусобақаларида ҳамюртимиз Диёра Келдиёрова олтин медални қўлга киритди ва «Катта Дубулға» турнирида олтин медални қўлга киритган биринчи қиз бўлди. Қиз жангнинг дастлабки 30 сониясида рақибини мағлуб этди.\nБу дзюдо бўйича «Катта Дубулға» туркумидаги тўртинчи мусобақа, жаҳон чемпионати ва Токиодаги Олимпия ўйинлари олдидан. Мусобақада 93 мамлакатдан 440 дан ортиқ дзюдочилар иштирок этмоқда.\nМусобақанинг биринчи кунида 52 кг вазн тоифасида ўзбекистонлик спортчи Диёра Келдиёрова шоҳсупанинг энг юқори поғонасига кўтарилди. Финал жангида спортчи Эстрелла Лопес-Шерифдан ғалаба қозониш учун энг кичик имкониятни тарк этмади. Учрашувнинг дастлабки 30 сониясида Диёра Келдиёрова сода-тсурикоми-гоши усулини қўллади, бунинг учун у «иппон» рейтингига сазовор бўлди — бу жангчи япон жанг санъатида эришиши мумкин бўлган энг юқори рейтинг.\nМиллий олимпия қўмитаси маълумотларига кўра, ушбу ғалаба туфайли Диёра Келдиёрова «Катта Дубулға» турнирида олтин медални қўлга киритган ўзбекистонлик биринчи қиз бўлди. Медалдан ташқари, спортчи Токио-2020 йулида 1000 рейтинг баллни тўплаб қўйди.\nTagged under: "Катта дубулға", БИРИНЧИ ЎРИН, ДЗЮДО, Диёра Келдиёрова, МУСОБАҚА, СПОРТЧИ, ТУРКИЯ\nТаълим вазири талабаларнинг ётоқхонадаги яшаш шароитларини аниқлади\nҚарши: янги IT-марказ очилди\nДавлат хизматчилари рағбатлантирувчи тўловларни одатий ҳолда оладилар


Спорт 09.07.2019 164\nЯқинда Қозоғистондаги машҳур "Нур-Ораз" спорт мажмуасида 2003-2004 йилларда туғилган ёш спортчилар ўртасида дзюдо бўйича халқаро мусобақа бўлиб ўтди. Марказий Осиё мамлакатларининг энг сара ёш дзюдочиларини жамлаган мусобақада Китоб туманидаги 36-ўрта мактабнинг 8-синф ўқувчиси Сабина Файзуллаева ҳам иштирок этиб, якунда кумуш медални қўлга киритди.\nЭътиборли томони, Сабина 2005 йилда туғилган бўлса-да, саралашдан муваффақиятли ўтиб, мамлакат термаси таркибида мусобақага йўл олган эди. Қолаверса, у 36 килограмм вазн тоифасига эга бўла туриб, 40 килограмм вазн тоифасида татамига чиқди. Аммо бу жиҳатлар унинг муваффақиятли иштирокига тўсиқ бўла олгани йўқ. Финалга қадар барча рақибларини ишончли мағлуб этиб келган Сабина фақат ҳал қилувчи баҳсда имкониятни бой бериб қўйди.\n- Гарчи биринчи ўрин учун курашда мағлубиятга учраган бўлсам-да, бу мусобақа ўзимга нисбатан ишончимни янада орттирди, - дейди Сабина. - Август ойида Туркияда яна бир йирик турнир бор. Ҳозирда ана шу мусобақага қаттиқ тайёргарлик кўраяпман. Ниятим дунёнинг энг йирик ареналарида татамига чиқиб, юртимиз байроғини баланд кўтариш.\nСабина Файзуллаева 2014 йилдан буён тумандаги 2-болалар ва ўсмирлар спорт мактабида дзюдо билан мунтазам шуғулланиб келмоқда. У шу вақтга қадар 3 карра Ўзбекистон чемпионлигини қўлга киритган.\nСуратда: Сабина Файзуллаева.


Мамлакатимиз мустақилликка эришганидан сўнг дунёда мавжуд бўлган 200дан ортиқ давлатлар қаторида Ўзбекистон ҳам мустақиллик, ҳурлик, тинчлик ва барқарорлик тимсоли бўлиб келган ўз давлат рамзларига эга бўлди.\nАйниқса, байроғимизнинг 1992 йилнинг 2 мартидан Ўзбекистон тўлақонли суверен Республика сифатида тан олинганининг рамзи сифатида Бирлашган Миллатлар Ташкилотининг Бош қароргоҳи олдида ҳам ҳилпирай бошлаганига мана, қарийб йигирма олти йил бўлибди.\nЎтган давр мобайнида келажагимиз бунёдкорлари бўлган, Ватанимиз кўзининг оқу-қораси минглаб ўғил-қизларимиз, кўп миллатли халқимиз уни фахр билан юксакларга кўтарди. Байроғимиз халқаро майдонда мамлакатимизнинг куч-қудрати, мустақиллигимизнинг жаҳонаро ифодаси, халқимиз ғурури ва ифтихори тимсоли бўлиб хизмат қилмоқда.\nБугина эмас, дунё мамлакатларидаги элчихоналаримиз бинолари, қатор халқаро ташкилотлар қароргоҳларида ҳам байроғимиз Ўзбекистон рамзи бўлиб турибди. Чет элларда юрганимизда ўша ерда ҳилпираб турган байроғимизга кўзимиз тушиши билан юрагимизда чексиз фахр уйғонади, руҳимиз кўтарилади. Байроғимиз тимсолида дунёнинг ҳар қайси нуқтасида ҳам Ўзбекистон деган ҳимоячимиз, суянчиғимиз борлигини ич-ичимиздан ҳис қиламиз.\nЗеро, бугун мустақилликни янада мустаҳкамлаш учун тарихнинг янги саҳифаси очилиб, давлат ва халқ ўртасидаги ришталар кундан кун тобланиб, боғланиб бораётган бир пайтда Ватанимиз байроғи бугун ватандошларимиз қалбида маърифат оловини ёқиб – уларни белини маҳкам боғлашга, миллатни эрк ва озодлик байроғи остида бирлашишга чақираётгани айни ҳақиқат. Қалбимиздаги Ватанимиз билан боғлиқ эзгу орзуларимиз ҳамда келажакка бўлган комил ишончимиз бугун байроғимизда жилоланади, десак асло муболаға бўлмайди.\nҲар бир инсон онгу шуурига Ватанимиз рамзларига нисбатан чуқур ҳурмат туйғуларини сингдириш, умуммиллий ва эҳтиром тимсолларидан бири бўлган байроқни улуғлаш ва ардоқлаш барчамизнинг муқаддас бурчимиздир. Шундай экан бугун ислоҳотлар шиддатига мос равишда қадимий Тошкент тез кунда давлатимиз раҳбари Шавкат Миромонович Мирзиёевнинг ташаббуси ва бевосита раҳбарлигида ўзининг янги ва замонавий қиёфасига эга бўлиш арафасида турибди.\nАйнан шу фурсатда республикамизнинг кўп сонли ёшлари таклифларини инобатга олган ҳолда Ўзбекистон “Миллий тикланиш” демократик партиясининг “Ёшлар қаноти” азим Тошкент шаҳрининг қоқ марказида ёшларни Ватанпарварликка ундовчи, халқимизнинг ғурурини акс эттирувчи, миллати, дини, ижтимоий келиб чиқишидан қатъий назар барча фуқароларимизни бирлаштирувчи, пойтахтимизга ташриф буюрувчи меҳмонлар ва сайёҳларга миллатимизнинг “мен”ини намоён этувчи иншоот сифатида Давлат байроғи майдонини яратиш таклифини билдиради.\nНегаки, бугунги кунда дунёнинг қатор давлатларида 100 метрдан баланд бўлган флагшток (байроқли устун)ларга эга бўлган давлат байроғи майдонлари яратилган. Масалан, жаҳондаги энг баланд ҳисобланган 170 метрли флагшток Саудия Арабистонининг Жидда шаҳрида, шунингдек, Тожикистон Республикаси Душанбе шаҳрида 165 метрли, Озарбайжон Республикаси Баку шаҳрида 162 метрли флагштоклар ўрнатилган.\nШу билан биргаликда АҚШ, Германия, Франция, Жанубий Корея, Япония каби ва бошқа қатор ривожланган демократик давлатларда давлат ва жамоат идоралари ёнидаги майдонларда давлат байроқлари устунларга ўрнатилган.\nАйни кунда ҳамдўстлик мамлакатларида ҳам бундай ёшларни ватанпарварликка чорловчи маънавий-маърифий, ижтимоий-сиёсий иншоотлар қад кўтариб ва улар ўз давлатларининг қаддини ҳам кўтариб турибди.\nШундан келиб чиққан ҳолда Ўзбекистон “Миллий тикланиш” демократик партияси “Ёшлар қаноти” фаоллари Тошкент шаҳар ҳокими вазифасини бажарувчи Жаҳонгир Обидович Ортиқхўжаевга азим пойтахтимизнинг диққатга сазовор жойида Давлат байроғи майдонини яратиш ва унга катта ҳажмдаги флагштокни ўрнатиш ҳамда Ўзбекистон Республикаси Давлат байроғи қабул қилинган 18 ноябрь кунини кенг миқёсда тантанали ватанпарварлик маросими сифатида ана шу майдонда нишонлаш таклифини билдирди.\nЗеро, токи давлат бор экан, миллат бор, байроқ бор, Ватан бор. Ўзбекистон фарзандлари қаерда бўлмасин, қандай натижаларга эришмасин Ватан байроғини ардоқлайди. Чунки байроқ — бирлигимиз рамзи, улуғворлик тимсолидир!\nЎйлаймизки, Тошкент шаҳар ҳокими Юртбошимиз катта ишонч ва умид билдирган раҳбар сифатида келажагимиз бунёдкори бўлган ёшларимизнинг ушбу таклифини инобатга олади.\nдемократик партияси “Ёшлар қаноти” фаоллари номидан\nЁШЛАР ҚАНОТИ": ЁНИБ ИШЛАШ КЕРАК\nЎзМТДП Наманган вилояти Кенгаши томонидан ўтказилган “Ёшлар қаноти” фаолиятининг 2016 йил якунлари ва 2017 йилга мўлжалланган асосий вазифаларга бағишланган йиғилиш бўлиб ўтди.\nҳокимига қаноти шаҳар фаолларидан Тошкент очиқ мурожаат Ёшлар quot quot


БМТ хавфсизлик кенгашининг Ироқ борасидаги резолюцияси хусусида ҳозирча ҳал этувчи натижага эришилгани йўқ.\nоктябр 15, 2002\nБМТ хавфсизлик кенгашига доимий аъзо бўлган 5 давлат, Ироқ борасидаги янги резолюция хусусида ҳали ҳам келишиб ололмаяпти. Ушбу резолюцияда, агар Бағдод ҳукумати ҳарбий инспекторларнинг мамлакатга қайтиш шартларига кўнмаса, Ироққа қарши ҳарбий куч қўллашга рухсат берилган.\nҚўшилмаслик харакатининг илтимосига биноан, чоршанба куни хавфсизлик кенгашида Ироқ масаласи очиқ муҳокама қилинади.\nЎтган ойда АҚШ президенти Жорж Буш БМТ хавфсизлик кенгашини Ироқни кенгаш қарорларини бажаришга мажбур қилишга чақирди. Ўшандан бери кенгашнинг доимий аъзолари энг асосий масалада муросага эришолмаяптилар.\nАмерика ва Британия Ироқ инспекторлар талабларини бажармаган тақдирда, ҳарбий куч қўллашга рухсат берувчи ягона резолюция қабул қилишни қўллаб қувватламоқда. Франция эса БМТ хавфсизлик кенгаши иккита резолюция қабул қилиши кераклигини билдирмоқда: биринчи резолюцияда ҳарбий инспекторларни кучли ваколат билан Ироққа жўнатиш, иккинчи резолюцияда эса, агар талаблар бажарилмаса, Ироққа қарши куч қўллаш назарда тутилган.\nДушанба куни президент Бушнинг мухбирларга айтишига кўра, Ироқ лидери Саддам Ҳусайн фақат ҳужумга учраши таҳдидига дуч келгандагина талабларни бажаради.\n“Мен Ироқ қуролсизланиши керак, деб қайд этилган қатъий бир резолюция қабул қилинишини истайман. Текширув ўтказишдан мақсад ҳам жаноб Саддам Ҳусайнни қуролсизлантиришдир. Бундай резолюцияда жаноб Ҳусайн қуролсизланиши лозимлиги,акс ҳолда ҳужумга учраши хақда огоҳлантирилиши зарур”, – деди Буш.\nАмерика президенти ҳарбий куч қўллаш энг сўнгги чора эканини айтиб, Ироқ бўҳрони БМТ орқали ҳал этилишига умид билдирди. Аммо Буш БМТ текширув ишлари таъсирсиз бўлишини қабул қилмаслигини яна такрорлади.\nДушанба куни Британиянинг БМТдаги элчиси Жеремэ Гринсток ҳам хавфсизлик кенгашини Ироқ борасида янада қатъийроқ бир резолюция қабул қилишга чақирди.\n“Кўзланган асосий мақсад БМТ кўрсатмаларига мувофиқ Ироқни қуролсизлантиришдан иборатдир. Ҳарбий инспекторлар қуролсизланиш ишларини муваффақиятли равишда амалга ошириши учун улар кучли ваколат билан таъминланиши лозим. Бу сафар Ироққа тўлиқ қуролсизланиши кераклиги ва акс ҳолда, ҳарбий зарбага учраши, аниқ билдирилиши зарур”, деди Британия элчиси Гринсток.\nАмерика ва Британия расмийлари Франция, Россия ва Хитой дипломатлари билан ўзлари талабларни кучайтирган янги резолюция лойиҳасини муҳокама қилмоқдалар. АҚШнинг БМТдаги миссияси матбуот вакили Яна Чапманнинг айтишича, америкалик музокарачилар сўзлашувларда муваффақиятли натижаларга эришмоқдалар. Аммо у бу хақда батафсил маълумот бермади.\nФранциянинг БМТдаги миссияси матбуот вакили Женэт де-Матанинг қайд этишига кўра, Франция БМТ хавфсизлик кенгаши Ироқ масаласига иккита резолюция билан ëндошиши керак, деган позициясида қолмоқда.\n“Мен фақат шуни айтишим мумкинки, музокаралар давом этмоқда, аммо ҳозирча жиддий бир натижага эришилгани йўқ”, деди Женэт де-Мата.\nЧоршанба куни БМТ хавфсизлик кенгашида Ироқ масаласи очиқ муҳокама қилинар экан, кенгашга доимий аъзо бўлган 5 давлатнинг Ироқ резолюцияси борасидаги позициялари янада ойдинлашиши мумкин. Қўшилмаслик ҳаракатининг ҳозирги раиси, Жанубий Африка республикасининг илтимосига биноан шундай очиқ учрашув ўтказилмоқда. Ҳозирча 50дан ортиқ давлат дипломатларидан кенгаш учрашувига иштирок этишлари сўралган ва муҳокама икки кун давом этиши мумкин.\nЖанубий Африка республикаси расмийларининг айтишларича, уруш бошланиши эҳтимоли туфайли кўплаган давлатлар Ироқ борасидаги ўз қарашларини билдиришни хоҳлайди.\nҚўшилмаслик ҳаракатига аъзо Малайзиянинг БМТдаги расмий вакили Хасмэ Агам БМТ хавфсизлик кенгашига аъзо давлатларни қуролларни текшириш хақда чиққан келишмовчиликларни тинч йўллар орқали ҳал этишга чақирди.\n“Биз Ироқ ҳукуматини БМТ инспекторларига мамлакатга қайтиши учун шартсиз рухсат беришига ва БМТ хавфсизлик кенгаши резолюцияларидаги барча талабларни бажаришга даъват қиламиз. Кенгаш ақл-идрок билан иш кўриши, шунингдек, ўз қарорларининг барча жиҳатларини ва оқибатларини инобатга олиши зарур”, деди Малайзия расмийси Хасмэ Агам.\nБағдод ҳукуматининг билдиришича, БМТ ҳарбий инспекторлари Ироқда ядровий, биологик ва кимëвий қуроллар бор йўқлигини текшириш учун шу ҳафта охирида мамлакатга келишлари мумкин. Аммо БМТ инспекторларининг бошлиғи Ханс Блэкс, хавфсизлик кенгаши муросали келишувга эришмагунига қадар, ҳеч бир инспектор Ироққа бормаслигига ишора қилди.


Исроил-Фаластин тинчлик музокараси ўтказилди\n01 декабр 2020, Тошкент вақти: 04:10\nИсроил қамоқхонасидан озод қилинган фаластинликлардан бирини оиласи кутиб олмоқда.\nҚуддусда чоршанба куни Қўшма Штатлар воситачилигида Исроил-Фаластин тинчлик музокараларининг навбатдаги босқичи ўтказилди. Ҳозирча учрашув натижалари ҳақида маълумот берилмади.\nМузокаралар арафасида Исроил фаластинлик 26 маҳбусни қамоқдан озод қилган эди. Исроил 30 июлда Вашингтонда бошланган тинчлик музокараларининг кейинги босқичлари натижаларига қараб, яна 104 фаластинликни қамоқдан озод қилиш мажбуриятини олган.\nИсроилнинг босиб олинган ҳудудларда яҳудийлар учун аҳоли пунктлари қуриш ниятидан воз кечмагани 2010 йилда Исроил-Фаластин тинчлик музокараларининг тўхтаб қолишига сабаб бўлган эди.


Муборак Рамазон ойи олдида | Muslimaat.uz\nМанзилингиз:Муслимаат»Илм ва амал»Муборак Рамазон ойи олдида\nМуборак Рамазон ойи олдида\n0 3 268\nBy Muslimaat on Iyun 10, 2015 Илм ва амал, Рамазон суҳбатлари\nМуборак Рамазон ойи кириб келишидан бир неча кун олдин мана шу кунларда Расулуллоҳ соллаллоҳу алайҳи васаллам хутба ўқидилар. Ибн Ҳузайма ўзининг саҳиҳида Салмон Форсийдан ривоят қилган ҳадисда Расулуллоҳ хитобининг муқаддимасида келтирилган умумий хутбада шундай дедилар:\n«Эй инсонлар сизларга муборак улуғ ой соя солиб келмоқда. Бу ой шундайки, унда минг ойдан яхши кеча бор. Аллоҳ субҳанаҳу ва таоло бу ойнинг рўзасини фарз қилди, кечасини қоим қилишни эса нафл ибодат қилди. Аллоҳ субҳанаҳу ва таоло бу ойда банданинг яхши хислатли ишга юзланишини бошқа ойларда бажариладиган фарзнинг савобига тенг қилди. Бу ойда Аллоҳ азза ва жаллага яқинлаштирадиган бир фарзни, бошқа ойлардаги Аллоҳ субҳанаҳу ва таолога яқинлаштирадиган етмишта фарзнинг савобига тенг қилди».\nРасулуллоҳ соллаллоҳу алайҳи васаллам айтган бу сўз, у кишининг ҳадисига қулоқ солган итоаткор саҳобалари орасида туриб бутун авлодга хитоб қилингандир. Расулуллоҳнинг Рамазон олдидан қилган бу хутбаси Аллоҳга иймон келтирган ҳар бир киши зиммасида собит бўлган икки ҳақни ўзида яширган ушбу муборак ойнинг баёнини ўзида сақлагандир.\nИкки ҳақнинг бири, бу муборак ойда бошқа ойлардаги ибодатлардан ажралиб турувчи тоатларни қоим қилиш бўлиб, биринчи навбатда кундузларини рўза тутиб, кечаларини бедор ўтказишдир. Аллоҳнинг китобидаги илоҳий баёнот мана шу ҳақга эътиборимизни қаратади.\n«Эй иймон келтирганлар! Сизлардан аввалгиларга фарз қилганидек, сизларга ҳам рўза фарз қилинди. Шоядки тақводор бўлсангиз». (Бақара сураси 183-оят)\nАммо иккинчи ҳақ бу ойнинг ҳурматини ва маросимларининг риоясини қилиш ҳамда ёмонлик, жиноят ва гуноҳ билан бу ойнинг ҳурмати, муқаддас маросимларига қарши чиқмасликдир.\nМана шу иккинчи ҳақга ҳам илоҳий баёнот эътиборимизни қаратади. Билингки, бу шу ойнинг маросимларидир.\n«Рамазон ойики, унда одамларга ҳидоят ҳамда ҳидояту фурқондан иборат очиқ баёнотлар бўлиб, Қуръон туширилгандир». (Бақара сураси 185-оят)\nАввалги оятда, Аллоҳ таоло бу ойда инсонлар зиммасидаги бандалар ҳаққига эътиборимизни қаратади. Иккинчи оятда эса бу ойнинг маросимлари, уларни бажариш муҳимлиги ҳамда бу ойнинг ҳурмати ва ибодатларидан юз бурмасликни огоҳлантиради.\n«Иш бундоқ. Ким Аллоҳнинг нишонларини улуғласа, бас, албатта, бу қалбларнинг тақвосидандир». (Хаж сураси 32-оят)\nКелинглар, бу ой ўз ичига олган ана шу икки ҳақни ўрганиш учун ҳар бири олдида қисқача тўхталиб ўтайлик.\nБошқа ибодатлардан ажралиб турувчи имтиёзли ибодат қайси? У биринчи навбатда рўзадир. Рўза ибодатининг бошқа ибодатлардан ажралиб турадиган қандай имтиёзлари бор, ҳаттоки Расулуллоҳ соллаллоҳу алайҳи васаллам ҳам ҳадиси Қудсийда келган қуйидаги сўзни айтганлар:\n«Одам боласининг ҳамма амали ўзи учун, аммо рўза Мен учун. Унинг мукофотини Ўзим бераман».\nРўза ибодати билан бошқа ибодатлар ўртасидаги бундай катта фарқ қаердан келиб чиқди? Ҳамма ибодатлар аъзоларнинг бориш-келиш, туриш ва ўтириш каби ҳаракатлар билан одамлар кўз ўнгида жилваланиб турадиган зоҳирий амаллардир.\nШу жиҳатдан қараганда, ушбу тоат ва ибодатларни бошқариш, ибодат соҳибининг қўлида бўлиб, камчиликлардан тозалаб бир нишонга, у ҳам бўлса Аллоҳнинг розилигига етишиш учун амалларни одамлар кўз ўнгида бажариш имконини беради. Аммо рўза яширин ибодат бўлиб, унда ҳеч бир нарса одамлар кўз олдида муайян кўринишга эга эмас. Шунинг сабабидан тонг саҳардан кечгача рўза тутган инсонни ҳақиқий рўзасига риёни сизиб киришининг имкони бўлмайди. Одамлар рўзадор деб ўйлаётган иккиюзламачи эса уйига тез киради-да эшикни устидан беркитиб, хоҳлаганича еб-ичади. Шу жиҳатдан у рўзадор ҳисобланмайди. Аммо тонг саҳардан кечгача емак-ичмакдан ўзини тийиб, ҳақиқий рўза тутган кишининг амали фақат Аллоҳ субҳанаҳу ва таоло учун бўлиш имконига эгадир.\nБу ҳабибимиз Мустафо соллаллоҳу алайҳи васаллам ҳадиси Қудсийда айтган маънодир:\n«Одам боласининг ҳамма амали ўзи учун», яъни уни ўзи бошқариб камчиликлардан тозалаш имконига эгадир.\n«Аммо рўза Мен учун. Унинг мукофотини Ўзим бераман».\nМен ўзимни ҳам, сизларни ҳам бошқа ибодатлардан ажралиб турувчи имтиёзга эга бўлган бу ибодатни Аллоҳ айтганидек бажаришга муваффақ қилишини Аллоҳдан сўрайман. Ва яна олий даргоҳида қабул қилишини тилайман.\nКелинглар, иккинчи ҳақга тўхталамиз. Бу ой маросимлари ҳимоясида кўзга ташланувчи ҳақ тўғрисида гаплашамиз.\nАллоҳ таоло зиммамизга вазифа қилиб қўйган бу ҳимоянинг зарурати, ўзимиз ва бошқаларни бозорлар ва турли жамоат жойларида очиқдан-очиқ рўза тутмай юрган кишиларга эътибор қаратишимизда намоён бўлади.\nИнсон ўзи билан Роббиси ўртасида содир этган гуноҳидан тавба қилса, Аллоҳ таоло кечириб юборади. Аммо инсон одамлар кўз ўнгида қилган, балки Роббисига ошкора билдириб қилган гуноҳ Аллоҳ азза ва жалланинг ғазабини келтирадиган ўта хатарли гуноҳдир.\nБу ҳолатда Аллоҳнинг ғазаби фақатгина билдираётганларнинг ўзига эмас, балки ораларида ошкора гуноҳ қилувчилар топиладиган барча уммат устига тушиши мумкин.\nАна шу ошкора гуноҳ қилаётганларга ва уларнинг ҳар бирига:«Ҳой сен! Уйингга киришга имкониятинг бўлиб, ўзинг билан Роббинг ўртасида хоҳлаган гуноҳингни амалга оширишга кучи етган киши! Эҳтимол, Аллоҳ сени бу қилмишингни кечирар. Аммо бу гуноҳни одамлар орасида ошкора қилишда сени қатъий туришинг, Аллоҳ субҳанаҳу ва таолога бўлган такаббурлик турларининг шармандали кўринишидир»,–деб англатишимиз лозим.\nБиз бозорларимиз, майдонлар ва жамоат жойларимизни Аллоҳнинг ғазабини келтирадиган мана шу ошкораликдан тозалашда ҳамкорлик қилиб ишлашимиз лозим.\nБу ойни муқаддаслиги ва унинг нишонларини ҳимоя қилишни ўзида намоён этадиган иккинчи кўриниш – бу, ошхона ва кафе эгаларининг бу ойга ва бу ойдаги имтиёзга эга бўлган биринчи ибодатга мухолиф бўлган фаолиятларини ошкор қилмаслик заруратидир.\nОдамлар ва эрталаб бораётган кишилар ва дам олувчилар олдига стол-стулларини ёядиган ошхоналар бор. Ваҳолангки, бу муборак ойда инсонлар ўзидан ўтказаётган кўринишга ҳамма назар солади. Ана шу инсонлар бу ойда бундай фаолиятларини одамлар кўз ўнгида ошкора қилмаслиги лозимдир. Мен ошхоналарни ёпиб қўйишни айтаётганим йўқ, бу ерда касаллар ва мусофирлар бўлиши мумкин. Лекин эшик ва деразаларни одамлар кўзидан тўсиб, ихота қилиш лозимдир. Мана шу Аллоҳ нишонларини ҳурмат қилиш кўринишларининг бир мисолидир.\n«Иш бундоқ. Ким Аллоҳнинг нишонларини улуғласа, бас, албатта, бу қалбларнинг тақвосидандир». (Хаж сураси 32 оят)\n(Ушбу оят маъносида «нишонлар» деб таржима қилган ибора Қуръони Каримда «шаоир» деб айтилган. Бу «шаъийра» сўзининг жами – кўплиги, нишон, белги, аломат маъноларини билдиради. Бу сўз Аллоҳ таолога нисбат берилиб, «шаоируллоҳ–Аллоҳнинг нишонлари», дейилганда эса Аллоҳнинг дини, Исломнинг кўзга кўринган, шон-шавкати аломати бўлган ибодатлар кўзда тутилади. Ушбу ояти каримада эса қурбонликка сўйиладиган катта ҳайвонлар кўзда тутилмоқда. «Тафсири Ҳилол»).\nУчинчи нарса, фақат мана шу нарса билан бу ой нишонларининг риояси ҳамда муқаддаслигининг ҳимояси камолига етади. Бу тунги клуб эгаларини муборак ушбу ойда Аллоҳ азза ва жалланинг ғазаби билан ўзлари ўртасига тўсиқлардан иборат бирор нарса қўйишларига ишора қилиш заруратидир. Тунги клублар ҳақида ҳамма вақт ҳам гапирмаймиз, лекин ўзимиз ва барча дўстларимизга эслатиб айтамизки: Ҳой дўстлар! Бу – муборак ой, клубларингиздан қайтиб Аллоҳга таважжуҳ қилинг ва Унга юзланинглар. Ўзингиз билан Аллоҳ ўртасидаги нарсани тузатинглар. Ўзингиз билан Аллоҳ ўртасида кўприк бўлмаса ҳам, арқонни пайдо қилинглар. Эҳтимол, мана шу арқон ўлим вақтида фойда берар. Эҳтимол, мана шу арқон ўтиш ва бу дунёдан жўнаб кетиш вақтида Аллоҳнинг раҳматига сизларни боғлар.\nҲой биродарлар! Ўз масъулиятимизни бошқамизнинг илгагига осмаслигимиз лозим.\n«Ҳеч бир жон бошқанинг оғирлигини кўтармас». (Анъом сураси 164- оят)\nБу ҳар кимнинг алоҳида ўз масъулиятли бурчидир.\nЎзимга ҳам, сиз ва барча биродарларга ҳам Аллоҳнинг ғазабидан эҳтиёт бўлишни айтаман.\nАгар мен айтаётган бу нарсага эътибор бермасак ҳамда бу ойнинг нур сочувчи муқаддас шиорларига риоя қилмасак, бу билан биз Аллоҳнинг ғазабини келтирамиз. Агарда уммат Аллоҳнинг ғазабига дучор бўлса ва бунинг натижасида Аллоҳ субҳанаҳу ва таоло гоҳида синовдан ўтказадиган мусибатлар пайдо бўлса, ундан қутилиш чораси йўқ.\nБиз муаммолардан азоб чекаётган умматмиз.\nБиз ўзгармас аҳволимиз сабабидан ва Аллоҳ азза ва жалла буюрган муқаддас вазифани айтилганидек бажармаётганимиз сабабидан турли балоларга дучор бўляпмиз. Ундан қутилиш чораси нима? Бунинг чораси асосий вазифаларни бажариш ва Унинг буйруқларига Аллоҳ айтганидек тайёргарлик кўришдир.\n«Улар учун қўлингиздан келганича куч-қувват ва эгарланган отларни тайёр қўйингиз». (Анфол сураси 60-оят)\nКелинг, эй азиз биродарлар! Бу муборак ойнинг фурсатини ғанимат билиб, ожиз бандалигимиз билан Аллоҳ таолонинг эшигини тақиллатайлик. Ҳаммамиз ўзимизни тузатиб Аллоҳнинг розилиги ва эҳтиромига эришайлик.\nРамазон дуолар ижобат бўладиган ойдир.\nБу ҳақида уч оят бўлиб, биринчисида Аллоҳ субҳанаҳу ва таоло бу ойдаги ибодатни бажаришни бандаларига буюрган. Иккинчи оятда Аллоҳ субҳанаҳу ва таоло бандаларига бу муқаддас ойни ҳамда бу ойнинг шиорларини ҳимоя қилишни буюрган.\nАммо учинчи оят эса Аллоҳ томонидан бандаларига берилган башорат бўлиб, бу ойни ҳаққига риоя қилган ва рўза тутган бандаларига Аллоҳ томонидан берилган совғадир.\n«Агар бандаларим сендан Мени сўрасалар, Мен, албатта, яқинман. Дуо қилгувчи дуо қилганда ижобат қиламан. Бас, Менга ҳам ижобат қилсинлар ва иймон келтирсинлар. Шоядки, тўғри йўлни топсалар». (Бақара сураси 186-оят)\nМана шу икки буйрувчи оятнинг бир-бирига мувофиқлигини кўринглар. Ундан кейин Аллоҳ таоло биринчи ва иккинчи вазифани бажарган вақтимизда бизни эҳтиром қилиб берган совғага эътибор беринглар.\nДуолар эшитилгандир. Аллоҳга қилинган илтижолар эса қабулдир. Аллоҳга астойдил илтижо қилинглар. Ўзимга ва сизларга ҳамда барча умматга «Аллоҳнинг эшигига келинглар» деб айтаман.\n«Бас, фақат Аллоҳгагина қочинг. Албатта, мен сизларга Ундан (келган) очиқ-ойдин огоҳлантирувчиман». Зарийат, 50.\nАна шунда ҳимоя, тавфиқ ва ёрдам кўринишларига эришасизлар.\nМуҳаммад Саъид Рамазон ал-Бутий хутбаси.\n29 август 2008 йил.\nЭшонгузар жомеъ масжид имом хатиби Абдуллажон Ғуломов таржимаси.\n09 июнь 2015 йил.\nbutiy hazratlari muborak oy ramazon\nDekabr 8, 2019 0\nМуслима аёлнинг пойабзали қандай бўлиши лозим?\nDekabr 7, 2019 0\nNoyabr 27, 2019 0\nҚиш мўминнинг баҳори ва муслимнинг ғаниматидир!


Beeline Start янги мобил иловасини Google Play‘дан юклаб олош мумкин » Ўзбекистон янгиликлари – Zamin.uz\n22-09-2015 | 13:16\nZAMIN.UZ / Технология / 22 Сентиябр 2015 года2 677\nBeeline смартфонлар учун янги мобил иловаси – Beeline Start ишга туширилгани ҳақида хабар беради. Beeline Start билан энг оммабоп дастурларни топиш, фойдали маълумотларга эга бўлиш ва Beeline‘нинг янги маҳсулотларидан бохабар бўлиш мумкин. Илова танланганда уни Google Play орқали юклаб олиш учун ҳавола берилади.“Beeline Start иловаси кенг оммага ICTWeek 2015 ҳафтаси доирасида тақдим этилган эди, – дейди Unitel‘нинг жамоатчилик билан алоқалар хизмати раҳбари Ораз Абдуразаков. – Кўп абонентлар ноёб интерфейс ва қулай новигациянинг имтиёзларини баҳолай олдилар, ва Beeline Start смартфон эгалари орасида тез оммабоп бўлишига ишончимиз комил”.Beeline Start иловаси қуйидаги бўлимларга эга:1. “Мулоқот” – бу бўлимда абонент мулоқот учун энг оммабоп иловалар ва ижтимоий тармоқлар рўйҳати билан танишиб чиқиши мумкин (Telegram, WhatsApp, Viber, Facebook, Odnoklassniki, Instagram, Twitter ва ҳоказо) ва уларни ўз смартфонига юклаб олиши мумкин.2. “Янгиликлар” – энг оммабоп янгилик иловалари рўйҳати.3. “Ўйинлар” – энг оммабоп ўйинлар рўйҳати: Subway Surfers, Zuma ва ҳоказо.4. “Видео” - энг оммабоп видео-портал иловаларининг рўйҳати: O‘zbek Kino, O‘zbek Media, КиноПоиск, YouTube ва ҳоказо. Шунингдек, тавсия этиладиган иловалар бир неча пакетларга бўлинган (Саёҳат, Мусиқа, Молия).Мазкур иловани юклаб олиш учун Google Play‘га кириб қидирув чизиғида Beeline Start деб ёзиш лозим. Иловани юклаб олиш чоғида мавжуд тариф режасига мос равишда маблағ ечилиб олинади. Илова муваффақиятли юклаб олинганидан сўнг телефон менюсида илова белгиси пайдо бўлади.Иловани янгилашнинг хожати йўқ. Бўлимлардаги иловалар рўйҳати янгиланиб, иловадаги маълумот автоматик тарзда янгиланади.


Қўшмачининг қилмиши » MUZAFFAR.UZ\nЗ. Хамитова аёл киши бўлсада аллақачон хавфли рецидивист тамғасини олишга улгурган. У ўзининг яшаш хонадонида фохишахона ташкил қилиб, фуқаро Азамат Матхолиқовдан таниши Раҳима Раҳматова билан жинсий алоқа қилиши учун шароит яратиб бериш эвазига 50.000 сўм миқдорида, А. Матхолиқов билан бирга келган таниши фуқаро Равшан Шералиевга жинсий алоқа қилиши учун тергов ҳаракатлари давомида, шахсини аниқлашни имкони бўлмаган “Тўмарис” исмли қизни топиб беришлиги учун 150.000 сўм миқдоридаги пулларни олиб, қўшмачилик қилади.\nШу куни Фарғона шаҳар ИИО ФМБ ходимлари томонидан ўтказилган “Орият” тадбири ўтказилади.\nТадбир давомида, фуқаро З. Хамитовадан 200.000 сўм миқдордаги пуллар далилий ашё тариқасида олиниб, тегишли ҳужжатлар расмийлаштирилади.\nМазкур жиноят иши Фарғона шаҳар ИИО ФМБ ҳузуридаги тергов бўлими томонидан жиноят ишлари бўйича Фарғона шаҳар судига оширилиб, судда З. Хамитовага нисбатан жарима жазоси қўлланилди.\nФарғона шаҳар ИИО ФМБ ҳузуридаги Тергов бўлими катта терговчиси, катта лейтенант.\nЧоп этилган: 6-10-2020, 17:09


Материалы за Октябрь 2017 года » Past Darg'om haqiqati\nБош Сахифа » Материалы за Октябрь 2017 года\nМуаллиф: Admin дан 17-10-2017, 13:47, кўрилди: 63\nМактабимиз педагогик жамоаси туман миқёсида "Китобхон жамоа" сифатида танилиб бораётгани бежиз эмас. Чунки "Китоб-эзгулик элчиси", "Китобдан дунё тилсимларига йул", "Китоб-маънавият булоғи" каби маънавий-маърифий тадбирлар нафақат уқувчилар, балки уқитувчилар уртасида ҳам утказилиб келинаяпти. Яқинда "Намунали китобхон" тадбири ташкил этилиб, унда энг куп китоб мутолаа қилган устоз сифатида таълим даргоҳининг тажрибали, билимдон уқитувчиси Ҳафиза Маҳмудова эътироф этилди ва мактаб маъмурияти томонидан рағбатлантирилди.\nМуаллиф: Admin дан 17-10-2017, 13:44, кўрилди: 67\n- Мана, ихчамгина қилиб туй утказса буларкан-ку, қушниларимиздан бири гап бошлади туйдан қайтаётиб. - Ҳеч ким эътибордан четда қолмади, қуда-андалар ҳам хурсанд булишди.\nДарвоқе, маҳалладошимиз Қилич ака яқинда икки нафар уғлининг никоҳ базмини туйхонада 200 кишилик меҳмонлар иштирокида нишонлади.\nМуаллиф: Admin дан 17-10-2017, 13:41, кўрилди: 64\nОламни оқликка буркаб, оппоқ тонг отиб келмоқда. Тирикликнинг жамики оқ рангларини узида жамлаган пахтазорлар ҳам эндигина ётоғидан бош кутариб келаётган қуёш нурларига талпинаётгандек гуё… Бу маҳал Турттом маҳалласи ҳудудидаги "Шоҳруз-Дилсуз" фермер хужалиги даласида ҳаёт қайнайди. Эгатлар бошидан келаётган теримчилар отряди раҳбари Муса Жураев, маҳалла фаоли Обид Омоновга миннатдор сузлайди.\nМуаллиф: Admin дан 9-10-2017, 14:41, кўрилди: 72\nМуаллиф: Admin дан 9-10-2017, 14:40, кўрилди: 92\nМуаллиф: Admin дан 9-10-2017, 14:38, кўрилди: 88\nМуаллиф: Admin дан 9-10-2017, 14:34, кўрилди: 75


08:29 / 16.03.2019 | Хаётжон | 1750\nАссалому алайкум! Сизларга қуйидаги саволни бергандим (Ассалому алайкум! Ҳурматли устозлар Аллоҳим илмингизни бунданда зиёда айласин. 2 нафар фарзандим бор. Турмуш қурганимга қарийб 10 йил бўлди. Аёлим мени кўп рашқ қилади. Бунга ўзим айбдорман. Яқинда аёлим билан қаттиқ урушиб қолдим ва жаҳл устида талоқсан дедим, орадан 15 дақиқа ўтиб яна “талоқсан” дедим. Кейин шу куннинг ўзида яна “талоқсан” дедим. Жаҳлим қаттиқлашиб “3 талоқсан” деб юбордим. Бу талоқларнинг ҳаммаси бир кунда айтилди. Ҳозирда жуда афсусдаман. Аёлимни қайтиб никоҳимга олсам бўладими?) Ўша вақтда сайтларингизда техник носозликлар туфайли сизларнинг жавобингизни олиш имкони бўлмаганди. Шунинг учун мен бу саволимга ечим истаб Фарғона вилоятидаги масжиднинг имом хатибига мурожаат қилгандим. Имом хатиб менга: ўз аёлим билан никоҳимни янгилаш мумкинлигини айтди ва мен аёлим билан никоҳимни янгитдан ўқитдим. Никоҳни Фарғона шахридаги масжид имом хатиби ўқиди. Никоҳда гувоҳлар қатнашмади. Шундан сўнг аёлим билан бирга яшадик ва аёлим яна отасини уйига кетиб қолди. Орадан вақт ўтиб мен сизларга юборган саволимга жавоб олдим. (Ваалайкум ассалом! Ҳамма талоқ тушган, сони ҳам учтадан ошган. Штрафини олиб никоҳловчилар ҳам бундай никоҳни ўқишмайди. Улар ҳам охиратини куйишидан қўрқишади. Валлоҳу аълам!) Мен шундан сўнг иккиланиб қолдим. Яқин кунларда Мусулмонлар Идорасига бордим. У ерда фатво бўлимидаги қори акамиз ҳам менга ҳамма айтган талоқларим тушганлигини, менга қайта ўқилган никоҳ нотўғри ўқилганлигини шунинг учун ҳам аёлим яна отасининг уйига кетиб қолганлигини айтдилар. Ота-онам ажрашиб кетишимга қарши. Лекин ҳаммамиз Аллоҳнинг розилиги учун ҳалол яшашлик учун тўғри йўлни истаябмиз. Сизларга саволим шуки: менга қайта ўқилган никоҳнинг ҳукми қандай бўлади? Қайта никоҳ ўқилганда махр тайинланган эди. Бунинг ҳукми қандай бўлади? Ва бу масалада фатво беришга ким ҳақли?\n- Ва алайкум ассалом! Сизларнинг орангизга уч талоқ тушган. Имом қилган никоҳнинг ҳеч қандай эътибори йўқ. Аёлингизни иддаси чиққач бошқа турмуш қуради, яқинлик бўлади, кейин нариги эри ўз ихтиёри билан талоқ қилса ёки вафот топса аёлингизни яна иддаси тугагач сизга никоҳланса ҳалол бўлади. Акс ҳолда Росулуллоҳ соллаллоҳу алайҳи васалламнинг “Қиёматга яқин эр-хотин бўлатуриб зино қилиб яшайдилар” деган ҳадсларига тушиб қоласизлар. Охиратингизни куйдирманг. Валлоҳу аълам!


Сайловчилар билан учрашувларда аҳолини ўйлантираётган масалалар ўз ечимини топяпти\n21.12.2020 Чоп этиш учун\nЖорий йил бўйича сайловчилар билан сўнги учрашувлар ташкил этилди. Дастлаб, ижро ҳокимияти масъуллари билан учрашувлар жадвали тузиб олиниб, маҳалла раислари ҳамда ижтимоий тармоқлар орқали маълум қилинди.\nТақвим асосида 4 та ҳудудда 24 та маҳалла раислари ва аҳоли билан сайёр учрашувлар ўтказилди.\nУчрашувларда туман ҳокимлиги ва сектор раҳбарлари, тумандаги Президент халқ ҳамда Бош вазир қабулхонаси мудирлари, ташкилот ва идора раҳбарлари иштирок этишди.\nТадбирлар давомида Олий Мажлис Қонунчилик палатаси томонидан қабул қилинган ҳамда муҳокамада бўлган қонунларнинг мазмун-моҳияти ҳақида атрофлича сўз юритилди.\nСайёр учрашувлар давомида сайловчилар томонидан тадбиркорлик ва боғдорчилик учун ер ажратиш (7 та), ичимлик суви (18 та), газ (17) ва электр энергия (23та) таъминоти, болалар боғчаси (10 та), мактаб қуриш (7 та) бўйича, йўлларни таъмирлаш (19 та), уй-жойга бўлган эҳтиёж (7 та) ҳамда бошқа масалалар (30 та) юзасидан жами 138 та мурожаатлар қилинди.\nКўриниб турганидек, мурожаатларнинг қарийб барчаси маҳаллий даражада ҳал этиладиган масалалар. Айрим муаммолар жойида ҳал этилди. Шунингдек, муддат ва маблағ талаб этиладиган масалалар юзасидан мутасадди ташкилотларга тегишли вазифалар белгилаб берилиб ҳал этилиши назоратга олинди.\nҚонунчиликка таклифлар ва республика даражасида ҳал этиладиган масалалар белгилаб олинди.\nШунингдек, Президентимизнинг жорий йилнинг 16 декабрдаги видеоселектор йиғилишида белгиланган вазифалар бўйича Денов тумани аҳолисини электр энергияси, табиий ва суюлтирилган газ, кўмир билан таъминлаш бўйича ҳолат ҳам ўрганилди.\nАйтиш керакки, ҳозирда туманда хатлов натижаларига кўра қўшимча 1200 та газ баллонларига эҳтиёж мавжуд.\nШу билан бирга, электр энергияси ва табиий газ таъминотида ўрнатиладиган чекловлар тўғрисида айрим маҳаллалардаги истеъмолчиларни расмий равишда ўз вақтида хабардор қилмаслик ҳолатлари аниқланди.\nКўмир омбори томонидан ижтимоий соҳа объекларида 3396 тонна, 100 фоиз кўмир маҳсулоти етказиб берилган. Аҳоли истеъмолчиларига кўмир маҳсулоти етказиб бериш 66,5 фоизга бажарилган. Айни пайтда омборда 311 тонна кўмир захираси мавжуд. Аммо, кўмирнинг сифати паст эканлиги бўйича аҳоли томонидан ҳақли эътирозлар билдирилди.\nЮқоридаги камчиликларни ижрочилар томонидан бартараф этиш юзасидан депутатлик назорати ўрнатилди.\nҲудудда аҳоли истеъмоли учун бирламчи, зарур маҳсулотлар яъни, гўшт, шакар, гуруч, ўсимлик ёғи, тухум, картошка, пиёз ва бошқа озиқ-овқат маҳсулотлари учун 20 та музлатгич, сиғими 8,5 минг тоннани ташкил қиладиган омборларларда захираси қилинган бўлиб мавсум тугагунча маҳсулотларни сақлаш имкониятлари етарли.\nОкругдаги фаолият давом этмоқда.


АЖИНЛАРГА КАРШИ КУРАШИШ ЧОРАЛАРИ ХАКИДА\nАвтор TUSHDA На чтение 4 мин Просмотров 304 Опубликовано 29.05.2018\nАЖИНЛАРГА КАРШИ КУРАШИШ ЧОРАЛАРИ ХАКИДА КЕРАКЛИ МАЛУМОТЛАР ТУПЛАМИ\nҲар бир аёл ажинга қарши турли йўҒғлар билан курашишга уринади. Афсуски, юздаги ажинлардан бутунлай қутулишнинг иложи йўқ. Ажинлар ўз- ўзидан йўқолмайди, вақт ўтиши билан уларнинг янада кўпайиши ва чуқурлашиши табиий.\nАммо ажинлар ерта пайдо бўлмаслиги учун уларга қарши курашишни улар пайдо бўлишидан аввал бошлаш лозим. Лекин бу ҳаракатлар билиб-билмасдан, қўлга тушган крем ва бошқа косметик воситаларни қўллашдан иборат бўлмаслиги керак.АЖИНЛАРГА КАРШИ\nШуни айтиб ўтиш керакки, ҳар бир ёш ўзининг хусусий ўлчов ва қонунларига ега. Шунинг учун ҳам терини босқичма-босқич парвариш қилиш лозим. Гап пгундаки, 30 ёшда тери бир нарсани талаб қилса, 40 ёшда умуман бошқа нарсаларга еҳтиёж сезади.\nБунда терининг аниқ ёшини белгилаш ва шу ёшга мос кундалик парваришни танлаш лозим. Ёш аниқлангач, ҳал қилувчи чораларни қўллаш мумкин.\n20-30 ёшдаги қиз ва аёлларнинг териси еластик ва таранг кўринишга ега бўлади. Бу давр аёлларнинг айни етук, баркамол даври ҳисобланиб, тери ҳужайраларя ҳам тез тикланади, тери остидаги ёг безлари фаол ишлайди.\nБу пайтда юз териси салгина нотугри парвариш қилинса ҳам унда микрояллигланиш, майда томирларнинг кўриниб қолиши ёки юз рангининг хиралашиши кузатилиши мумкин.\nГўзал қизларимиз бу даврда уй шароитида тайёрланган ниқоблардан фойдаланишлари уринли ҳисобланади. Чунки ниқоблар таркибида нозик юз терисига салбий таъсир етадиган кимёвий қўшимчалар\nҲаддан ортиқ офтобда тобланиш, қоматни сақлаш учун қатъий парҳез тутиш мутлақо мумкин емас. Тиниқиб ухлаш, дам олиш ва иш фаолияти бир-бири билан уйғун равишда олиб борилиши талаб етилади.\n30-40 ёшли аёлларнинг вақти бу даврда, асосан, болалар тарбияси, рўзғор ташвишлари билан ўтади десак муболаға бўлмайди. Айнан мана шу пайтда астасекинлик билан юздаги майда чизиқ ва ажинлар сезила бошлайди.\nЕпидермис юқори ҳимоя қатламининг иши секинлашади. Оғиз ва кўз атрофида ажинлар пайдо бўлиб, юздаги таранглик йўқола бошлайди.\nБу даврда фақат кремлардан емас, балки тери парвариши учун фаол восита ҳисобланган турли ниқоблар, юзнинг тортилиши, таранглашиши учун мос тушадиган бошқа косметик воситалардан ҳам фойдаланган маъқул.\nБироқ бу пайтда ҳаддан ташқари кўп таранглаштирувчи ниқобларни қўллаш, шунингдек, пилинг қилиш ярамайди. Барча муолажалар меъёрида бўлгани маъқул.\nАЖИНЛАРГА КАРШИ ХАРАКАТ\n40-50 ёш атрофидаги аёллар организмида гормонал ўзгаришлар содир бўлади. Бундай ўзгаришлар ҳам терига салбий таъсир кўрсатиши мумкин. Юзда мавжуд бўлган ажинлар чуқурлаша бошлайди, оғиз ва кўз бурчаклари пасаяди.\nБуларнинг бари коллаген ва еластиннинг бузилиши оқибатида рўй беради. Юз контурининг аниқлиги йўқолади.\nБу даврда тана ва терига алоҳида ғамхўрлик қилиш талаб етилади. 40-50 ёшдаги аёлларга лифтинг самарали ёрдам бера олади. Яхши бажарилган лифтинг юз терисини ёшартиришга хизмат қилади.\n50 ёшдан сўнг тери қариш жараёнининг тезкор палласида бўлади. Бу пайтда тери борган сари кислород ва озуқа моддаларига еҳтиёж сеза бошлайди. Ҳужайраларда метаболик жараёнлар (модда алмашннуви) секинлашади.\nНатижада юқори қовоқлар осилиб, тери шалвираб қолади, куз атрофида чуқур чизиқлар, пигмент доғлар пайдо булади. Жигар ранг доғлар ҳатто қул терисининг очиқ жойларида, бўйин соҳасида ҳам кузатилади.\nШучшнг учун ҳам 50 ёшдан утган аёлларга купроқ терини қайта тиклаш хусусиятига ега бўлган кремлар, уй шароитида тайёрланадиган ниқоблар жуда фойдали ҳисобланади. Вақти-вақти билан юз терисини уқалаб туриш лозим.\nШу билан бирга, терининг барча қатламига таъсир етадиган препаратлар жуда ҳам зарур.\nШундоқ ҳам ажинлар сезилиб қолган ёшда юзни пастга қаратиб ётиш, офтобда кўп тобланиш терига салбий таъсир кўрсатади. АЖИНЛАРГА КАРШИ


Байдибекда ишлар қизғин\nТуркистон вилоятида ғалла ўрим-йиғими авжида. Вилоят ҳокими Байдибек туманининг қишлоқ хўжалиги корхоналаридаги ишлар билан танишди. Мингбулақ қишлоқ округидаги “Салюрбей Груп” МЧБ 250 га тажриба майдонида пахта етиштиряпти. Ўтган йили мазкур майдон яйлов сифатида ишлатилиб, айни кунда далаларда минтақада кенг тарқалган ўсимлик етиштириляпти. Жами Туркистон вилоятида жорий йили 7900 га ерга пахта экилган.\nТуркистон вилояти бундан ташқари гўшт етиштириш ва уни экспорт қилишда ҳам етакчилик қиляпти.\nВилоят ҳокими Ақбастау қишлоқ округидаги 1000 бош қорамолга мўлжалланган “У. Азимбаева” ДХда ем-хашак майдони иши билан ҳам танишди. “Қозыке” ширкати билан ҳамкорликда ем-хашак етказиб беришда ўз эҳтиёжини қондирмоқда.\nЖорий йилда кузги буғдой ҳосили гектаридан 25 центнерга етди.\n– Бу минтақа учун жуда яхши кўрсаткич, вилоятда ҳамма ҳам гектаридан 25 центнердан ҳосил олаётгани йўқ. Қишлоқ хўжалиги ривожланяпти ва биз уни қўллаб-қувватлашимиз керак. Аграр давлатмизми, демак, биринчи навбатда фермерларни қўллашимиз, уларнинг фаровонлигини ўйлашимиз керак. Биздаги бор давлат ёрдамининг барча тури сизларга кўрсатилади, – деди ҳоким фермерлар билан учрашуви чоғида.\n– Мен доим қишлоқ хўжалиги техникаси бизда ишлаб чиқарилмайди деб келганман – тракторми ёки комбайн қисмларини олиб келишдими, бу ерда жамлашади ва бунинг учун давлатдан имтиёз ҳам кутишади – булар қаллоблар, фермернинг устидан фойда кўришмоқчи. Ҳозир барча замонавий фермерлар сифатли техника афзалликларини тушинишади, уларни алдаш мумкин эмас. Фермерлар ўз муаммоларини ҳал этиш ўрнига, осойишта ишлагани яхши, фақат шундагина қишлоқ хўжалиги ривожланади, – қўшимча қилди ҳоким.\nҲоким Бўралдай қишлоқ округидаги “TauAlmaBak” МЧБ боғларига ҳам борди.\n10 кишилик биродарлик ўтган йили 20 гектар майдонда иш бошлашган. Бугун эса компаниянинг 45 гектарли боғи бўлиб, зарур жиҳозлар – томчилатиб суғориш, ҳимоя тўри ва сифатли экинлар билан таъминланган. Корхона “Голден Делишес”, “Гренни Смит”, “Чемпион” ва бошқа нав олмаларни етиштиради. Барча маҳсулотлари Шимкент бозорларида сотилади.\n– Тараққиёт учун нима зарур бўлса, барча масалаларда ёрдам берамиз, ҳал қиламиз. Муҳими – ишланглар, вилоят томонидан ҳар қандай ёрдамга шаймиз, – деди ҳоким қишлоқ хўжалиги бошқармаси бошлиғи Н. Бадрақовга фермерларга кўрсатилаётган ёрдамни шахсан назорат қилишни топширар экан.\nТуркистон вилояти ҳокимининг матбуот хизмати, 2019-07-26, 17:07 89\nТулкибошда янги мажмуа топширилди 34\nТулкибошда 12та лойиҳа амалга оширилади 46\nҚовун-тарвуз чет элликлар дастурхонида 65\nМирзакентда кўпқаватли уйлар қурилади 52\nДалада ҳосил мўл 44\nЎранғай қишлоғи ҳокими янги муддатга сайланди 20\nЯнги завод иш бошлади 122


Эрон иккита ўрта масофали ракетани синовдан ўтказди\n28 январ 2021, Тошкент вақти: 21:15\nЭроннинг юқори мартабали ҳарбийси бугун Ҳормуз бўғозида 200 км масофага учувчи иккита ракета муваффақиятли тарзда синовдан ўтказилганини маълум қилди.\nСинов Форс кўрфазидаги бўғозда бораётган ҳарбий денгиз машғулотлари доирасида ўтказилди.\nЭрон расмий матбуоти ҳарбий флот қўмондони муовини Маҳмуд Мусавийдан келтирган иқтибосда айтилишича, ер-денгиз русумидаги "Қодир" номли ҳамда ер-ер русумидаги "Қаюм" номли ракеталар синови муваффақиятли ўтган.\nЯна бир қисқа масофага учувчи ракет синови эса бугун кечга қадар ўтказилиши айтилмоқда.\nЯкшанба куни Эронда ўрта масофага учувчи ер-ҳаво русумли ракета ҳам синовдан ўтказилган эди.


16 февраль куни Ўзбекистонга четдан олиб келинаëтган 227 турдаги дори-дармон воситаси ва тиббиëт ускунасига белгиланган чакана ва улгуржи нархлар рўйхати эълон қилинди. 7 мартдан мамлакат бўйлаб ҳамма жойда бир хил (арзонлаштирилган) нархда сотилиши айтилган бу рўйхатда¸ Озодлик гаплашган ўзбекистонликларга кўра¸ эҳтиëж кучли бўлган аксар ижтимоий дорилар йўқ.\n16 февраль куни Хусусийлаштириш¸ монополиядан чиқариш ва рақобатни ривожлантириш давлат қўмитаси расмий сайтида¸ ижтимоий аҳамиятга эга хориж дори-дармон ва тиббиëт воситалари рўйхати ва уларга ўрнатилган қатъий нарх эълон қилинди.\nБу рўйхат ва нарх¸ Озодлик суҳбатлашган қўмита расмийсининг айтишича¸ айни вазифага ваколатлантирилган Республика комиссияси¸ аниқроғи¸ Соғлиқни сақлаш вазирлиги¸ “Дори-дармон” акциядорлик ширкати томонидан ишлаб чиқилган.\nРасмийнинг айтишича¸ рўйхатдаги 227 турдаги импорт дори-дармони 7 мартдан бошлаб комиссия томонидан тасдиқланган нархда сотилиши шарт.\n“Давлатникими¸ хусусийлигидан қатъий назар¸ ҳамма аптека шу нархда сотишга мажбур. Ундан қимматга сотса¸ Бош прокуратура ва Давлат рақобат қўмитаси дарҳол чора кўради”¸ деди қўмита расмийси.\nИжтимоий аҳамиятга эга маҳаллий ва хорижий дори-дармон ва тиббиëт воситалари учун қатъий нарх белгилаш¸ 31 октябрь куни муваққат президент Шавкат Мирзиëев қўл қўйган фармонга асосан амалга оширилди.\nФармонда¸ бу дорилар сотув нархининг улгуржи савдо учун сотиб олинган қийматидан 15 фоиз, чакана савдо учун улгуржи нархидан 20 фоиздан ошмаслиги белгиланди.\nФармон эса унинг илк гапида ëзилгани каби:\n“Aҳоли ва тиббиёт муассасаларининг арзон ва сифатли дори-дармон воситалари ҳамда тиббиёт буюмлари билан таъминланганлик даражасини янада ошириш, уларнинг нархини белгилаш бўйича очиқ-ошкора механизмни жорий этиш, мамлакатимизда арзон ва сифатли препаратлар бўлишига қарамасдан ташхис қўйиш ва даволаш стандартларида кўзда тутилмаган ҳамда асосан қиммат импорт дори-дармон воситаларини тавсия этиш каби номақбул амалиётнинг олдини олиш ва келгусида бундай ҳолатларга йўл қўймаслик мақсадида” қабул қилинган.\nБир хил нарх белгиланган 227 турдаги импорт дори ва тиббиëт воситаси рўйхати¸ Озодлик суҳбатлашган айрим ўзбекистонликлар томонидан¸ бироз хавотир билан қарши олинди.\nБу рўйхатни синчиклаб текшириб чиққан қандли диабетга чалинган беморлардан бири¸ ундан ўзи ва кекса ота-онаси мунтазам ишлатадиган дори воситаларни топа олмаганини айтади.\n- Бу рўйхатга юрак¸ қон босими¸ эндокринологик касаллар доим ичиши шарт бўлган импорт дорилари киритилмаган. Масалан¸ мен ўзим оладиган инсулин (генсулин¸ актрапид) йўқ унда. Тўғри¸ рўйхатда инсуген бор¸ лекин у сифатсиз инсулин саналади¸ биз умуман ишлатмаймиз. Бу рўхатга энг кўп ишлатиладиган импорт дориалар эмас¸ уларнинг арзон аналоглари киритилган¸ дейди тошкентлик суҳбатдош\nЧетдан келтириладиган 227 турдаги ижтимоий дори рўйхати атрофида ижтимоий тармоқларда бошланган муҳокамаларда ҳам¸ айни шу хавотир кўзга ташланди.\nДавлат рақобат қўмитасининг Озодлик суҳбатлашган мулозими¸ бу рўйхатни Соғлиқни сақлаш вазирлиги қошидаги Республика комиссияси ишлаб чиққани ва унга айнан қайси дори-дармон ва тиббиëт воситаларини киритиш масаласини шу комиссия белгилаганини айтди.\nСоғлиқни сақлаш вазирлигининг Озодлик боғланган мулозими¸ бу рўйхатга ижтимоий касаллик деб эътироф этилган касалликлар муолажаси учун кенг қўлланиладиган импорт дориларнинг айнан ўзи ва аналогларикиритилганини билдирди.\n16 февраль кунги рўйхат билан танишган ўзбекистонликлар кенг қўлланиладиган импорт дориларга қатъий нарх белгиланиши¸ уларнинг дорихоналардан ғойиб бўлишига олиб келиши эҳтимолидан ҳам хавотир билдирдилар.\nБу хавотирга муносабат билдирган жараëнга яқин расмийлар¸ Ўзбекистонга олиб кирилаëтган хориж дориларининг асосий импортчиси “Дори-дармон” акциядорлик компанияси улар таъминотида узилиш бўлмаслиги учун масъул эканини таъкидлашди.\nДавлат рақобат қўмитаси сайтида эълон қилинган импорт дориларга белгиланган нархлар¸ унинг остидаги кичик изоҳга кўра¸ 21 январь куни Ўзбекистон Марказий банки томонидан ўрнатилган курс бўйича 3280,25 сўмдан (1 АҚШ долларига нисбатан олинган - таҳ.) сўмдан келиб чиқиб ҳисобланган.\nМамлакатда доллар расмий нархининг ошиб бориши¸ бу нархларнинг ҳам муттасил ошиб боришини тахмин қилишга асос беради.\n17 февраль куни Ўзбекистон Марказий банки томонидан бир АҚШ доллари расмий курси 3 309¸ 35 сўм қилиб белгилангани.


Тег: Имом | Azon.uz - Ахборот-таҳлилий портал\n1331 21:00 10.06.2022\nБугун тарихда: Имом Заҳабий вафот этган кун\n692 12:25 02.06.2022\n3868 19:16 21.03.2022\nШаҳар бош имом-хатиби Асад Пепич Олово шаҳри 2013 йилдан буён Туркиянинг Киршеҳир шаҳри билан биродарлашганини айтиб ўтган.\n777 12:30 30.12.2021\n1197 20:25 22.12.2021\nАвлиё Чалабий ким деган савол туғилса, кўпни билган олимлар ҳам машҳур саёҳатчи деб жавоб беради. Бу тўғри, албатта. Унинг “Саёҳатнома” асари жудаям машҳур. Қуръони каримни тўлиқ ёд олган. У ҳақда қуйидаги ривоят жудаям машҳур. Йигирма ёшларида у ажо\n4878 18:16 07.12.2021\nИмомнинг айтишича, ҳудудда қиш анча совуқ ўтади, шунинг учун мушуклар масжидда жон сақлайди.\n1554 09:05 04.12.2021\nЯқинда ижтимоий тармоқларда имом домлалар ва уларнинг топаётгани пули ҳақида Рустамхўжа деган пародист айтган гаплар тарқалди...\n7210 16:05 29.11.2021\n2920 17:59 20.11.2021\n2343 18:38 19.10.2021


Душанбеда қирғизистонлик ҳуқуқ фаоли йўқолган\nТожикистон Ички ишлар вазирлиги масъуллари қирғизистонлик ҳуқуқ фаоли Неъматулло Бўтақўзиевнинг бедарак йўқолгани ҳақида вазирликка ариза тушмаганини билдирдилар.\nҚирғизистонлик ҳуқуқ ҳимоячиси Неъматулло Бўтақўзиевнинг Душанбеда бедарак йўқолганига доир хабар Душанбе шаҳридаги инсон ҳуқуқлари бўйича идораси масъуллари томонидан тасдиқланди.\nДушанбе шаҳридаги инсон ҳуқуқларини муҳофаза қилиш идораси масъули Абдураҳмон Шариповнинг Озодликка маълум қилишича, 1 март куни Неъматуллонинг укаси шу идорага ёрдам сўраб мурожаат қилган.\n- Неъматуллонинг укаси акасини бедарак йўқолган, деб ҳисоблайди ва шу мақсадда уни қидириш жараёнини қонунийлаштиришни сўраб идорамизга мурожаат қилган эди. Ўзаро суҳбатларимиздан маълум бўлишича, у БМТнинг Тожикистондаги ваколатхонасидан ташқари мамлакатдаги ҳуқуқ-тартибот идораларига мурожаат қилмаган экан. Шуни назарга олган ҳолда, биз унга Ички ишлар вазирлигига албатта ариза билан мурожаат қилиш ҳақида тавсия бердик, дейди Душанбедаги инсон ҳуқуқларини муҳофаза қилиш бўйича идора масъули.\nАйни пайтда Абдураҳмон Шарипов ўзларига мурожаат қилган қирғизистонликнинг ҳаётини хавф остига қўймаслик мақсадида унинг исмини ошкор қилмаслигини билдирди.\nСуҳбатдошимизнинг маълум қилишича, Неъматулло Бўтақўзиев Душанбеда тахминан бир ой яшаган ва қочқинлик мақомини олиш учун БМТнинг Душанбедаги идорасига мурожат қилган бўлган.\nБу маълумотларни БМТнинг қочқинлар масаласи бўйича Душанбедаги ваколатхонаси масъуллари ҳам тасдиқладилар.\n- Ўтган жума куни, яъни 26 феврал куннинг иккинчи ярмида Неъмуталло Бўтақўзиев идорамизга келган эди. У 2007 йилдан кейинги ҳаёти билан боғлиқ маълумотларни бизга тақдим қилиши керак эди. Шу ерда ўтириб, соат кечки бешга қадар анчасини ёзди, аммо бизнинг иш кунимиз тугаб қолгани сабабли қолганини уйда ёзиб келиб, топширишини илтимос қилдик. У Душанбе куни келишга ваъда қилганди, лекин келмади. Нега келмагани менга номаълум, дейди БМТ масъулларидан бири Валижон Ғуломалиев.\n“Неъматуллонинг бедарак йўқолгани ҳақида хабарингиз борми, унинг яқинларидан бирор киши бу борада сизларга мурожаат қилдими?” дея сўрадик БМТ расмийсидан.\n- Йўқ, бундай мурожаат билан шахсан бизнинг идорамизга ҳеч ким келгани йўқ ҳозирча, деди Валижон Ғуломалиев.\nАснода Тожикистон миллий хавфсизлик қўмитаси масъуллари қирғизистонлик фуқаро Неъматулло Бўтақўзиевнинг Душанбе шаҳрида бедарак йўқолганига оид хабарни тасдиқламаслик баробарида рад ҳам этишмади.\n- Ҳозир раҳбарларимиз билан бир маслаҳатлашиб кўрайлик, мен ўзим бу борада бир нарса дея олмайман, деди Миллий хавфсизлик қўмитасининг ўзини таништирмаган ходими.\nАйни пайтда Тожикистон Ички ишлар вазирлигининг матбуот хизмати ходими Нусратулло Саидов қирғизистонлик ҳуқуқ фаоли Неъматулло Бўтақўзиевнинг Душанбеда бедарак йўолганига доир бирор маълумотга эга эмаслигини ва унинг яқинлари томонидан ариза ҳам қайдга олинмаганини билдирди.\n48 ёшли Неъматулло Бўтақўзиев 2008 йил октябрида Қирғизистоннинг Новқат шаҳрида юз берган тартибсизликлардан сўнг ўзига нисбатан таъқиблар кучайиши ортидан қочқинлик мақомини олиш мақсадида Тожикистонга ўтиб, БМТнинг Душанбедаги идорасига мурожаат қилган эди.\nЭслатиб ўтамиз, 2008 йилнинг 1 октябрида Новқат туман марказида диндорлар Ҳайит байрамини тантанали нишонлашга рухсат бериш талаби билан намойиш ўтказган эдилар. Ўшанда намойишчилар ва милиция ўртасида тўқнашув содир бўлган ва мазкур намойиш тартибсизликка айланиб кетган эди. Бу тартибсизликни уюштирганликда айбланган 32 киши узоқ муддатларга қамалганди.


Uzbek Tigers vs China Dragons: ғалаба муборак азиз юртдошлар!\n20:50 / 18.03.2017\nThe World Series Boxing (WSB) Бутунжаҳон Бокс Сериясининг VII фасл тўртинчи босқичидан ўрин олган Uzbek Tigers жамоасининг China Dragons’га қарши баҳси поёнига етди. Катта бокс кечаси «Ўзбекистон» спорт мажмуасида бўлиб ўтди. Эслатиб ўтамиз, унда қуйидаги боксчилар рингга чиқишди.\nРингга сўнгги бўлиб Рио-2016 Олимпиадаси иштирокчиси, ўзбек паҳлавонларидан яна бири Баҳодир Жалолов +91 кг вазн тоифасида Mu Haipeng’га қарши кўтарилди.\nБаҳодир Жалолов муддатидан аввал, техник нокаут билан учинчи раундда ғалаба қозонди.\nThe World Series Boxing (WSB) Бутунжаҳон Бокс Серияси чемпионатининг VII фасл 4-босқич таркибида Ўзбекистон шаънини ҳимоя қилувчи боксчилар BUKA Boxing Sportswear томонидан тақдим этилган кийимларда рингга чиқишди.